Suami Romantis Bukan Pandai Cakap Manis Je, Tapi Ada Tugasnya. Bila Buat Confirm Keluarga Akan Bahagia!

Jadi suami yang romantis bukannya susah sangat hingga perlu melutut dan mengikut setiap kemahuan isteri.

Hakikatnya banyak cara seorang suami boleh menjadi suami yang romantis dan disenangi oleh isteri.

Nak tahu bagaimana caranya, jom baca perkongsian daripada seorang suami ini.

Dulu saya sangka romantis ni buang masa. Tak ada manfaat dalam rumahtangga.

Rupanya sangkaan saya meleset.

Suami romantis ni sebenarnya keperluan asas dalam rumahtangga kalau nak keluarga kita tenang, bersatu hati dan bahagia.

Sebenarnya tangkapan kita tentang romantis tu yang salah.

Romantis yang betul bukan la kena melutut depan isteri, kena tunduk pada perintah isteri atau turut sahaja apa isteri minta.

Itu semua pengaruh drama dan budaya luar semata mata.

Sebaliknya suami romantis yang betul betul romantis ialah suami yang boleh memahami isteri, ringan tulang dan tak penting diri sendiri.

Antara tugas tugas suami romantis :

1 – Jadi bodyguard

Ada masa isteri takut nak masuk kedai yang ramai orang lelaki. Bodyguard sejati bukan sahaja boleh jaga keselamatan isteri malah boleh tolong belikan barang juga di kedai.

2 – Jadi driver

Ke mana isteri nak pergi dia bawakan. Sedikit pun tak merungut walau pun tempat tu jauh. Tak bagi isteri drive sendiri, bukan manjakan isteri tapi nak buktikan yang dia boleh di harap je.

3 – Jadi babysitter

Tukar lampin pandai. Buat susu pandai. Mandikan anak pandai. Tidurkan anak pun pandai. Tak ada suami yang lebih romantis melainkan suami yang boleh bagi isteri rehat sementara dia ambil alih tugas jaga anak.

4 – Jadi peneman setia

Selalu meluangkan masa dengan isteri. Tak pernah bagi alasan sibuk atau banyak kerja. Suami yang romantis tahu bahawa sibuk melayani isteri lebih banyak keberkatan daripada sibuk buat benda lain.

5 – Jadi imam

Suami romantis bukan sahaja handal berkata kata malah handal juga mengimamkan solat bersama sama isteri. Waktu paling romantis pula ialah masa solat subuh. Tenang dan ada privasi tanpa gangguan.

Suami yang romantis tak pernah takut di label takut bini sebaliknya dia lebih takut di label lelaki dayus.

Sesungguhnya isteri adalah kunci kebahagiaan rumahtangga. Jaga baik baik emosi dan mental isteri nescaya mudah la nak buka pintu kebahagiaan tu.

Makin romantis suami makin bahagia la rumahtangga.

P/s : Jom ajak semua suami jadi romantis.


”Kalaulah Boleh Diundur Masa, Sepatutnya Saya Merancang Kewangan Dan Persaraan Begini.” Tular Hingga 16K, Coretan Lelaki Ini Tarik Perhatian Warganet!

Ramai yang ingin hidup selesa selepas bersara dan pastinya bebas dari masalah kewangan.

Namun salah perancangan kewangan ketika diusia muda, kesannya ketara setelah berhenti kerja.

Ada juga benarnya yang dikatakan oleh lelaki ini menerusi facebook miliknya, Mohd Shukur mengenai apa yang patut buat dan tidak sebelum bersara.

Ikuti perkongsiann beliau.

Kalaulah boleh diundur masa, saya sepatutnya merancang kewangan & masa persaraan begini :

1) Tak perlu rumah yang besar & Tak perlu tingkat atas ( 2 tingkat ).
Keperluan hanya sebuah rumah yang kecil untuk masa tua @ masa persaraan yang simple. Panjang rumah sekarang ni dah terbuat 145 kaki. Setiap kali duduk kat depan, malas nak gi dapur. Setiap kali gi dapur, fikir 3X apa nak bawa ke depan.

2) Tak perlu kereta-kereta berjenama ni. Sekarang nak jual pun sayang, harga memang jatuh teruk tak kiralah brand apa pun. Spare part ori pula mahal2. Kalaulah duit kos pembelian tu, kos interest, pembaikian, kos wear & tear ni sejak dulu lagi di sedekahkan ke surau, tahfiz, palestine dll lebih tinggi manfaatnya dan pahala mengalir walaupun dah tiada nanti. Saya tidak memerlukan dilihat memandu kereta mahal sebagai tanda sudah berjaya, ianya adalah mesej yang salah kepada generasi muda.
Cukuplah pakai Vios atau City sahaja. Bila drive Vios anak tadi gi kedai, terfikir juga kenapalah tak pakai Vios sahaja. Macamanalah boleh terjebak kat kereta2 branded yang lebih menguntungkan pengeluar2 kereta di luar negara tu sedangkan fungsinya sama sahaja.

3) Pendidikan anak-anak sebaiknya first degree sahaja atau diploma pun cukup. Yang penting ialah survival skill. Bila tengok life graduate yang kerja makan gaji ni ( kecuali yang jadi Top Management ), saya beritahu kepada anak-anak, jangan kerja makan gaji. Mari kita berniaga. Buka syarikat sendiri. Kita mula dari bawah dahulu. Modal dah ada. Tapi kita belajar manage dengan modal yang kecil supaya minimumkan risk.

4) Alangkah baiknya jika ada Pusat Tahfiz sendiri. Tengok kehidupan rakan seorang ustaz yang ada Maahad Tahfiz ni hidupnya ceria penuh semangat. Dia ada taska/tadika, kedai mini market, jadi pemborong / supplier…..keuntungan perniagaannya digunakan untuk membiayai maahad tahfiz tu. Hidupnya bermotivasi dengan ganjaran akhirat, kejar award akhirat jadi MDRT di sana. MasyaAllah.. Inspired 🔥🔥 hmm…masih belum terlambat…sekurang2nya kolaborasi 💪

5) Property for investment, tak perlu beli yang mahal2. Cukuplah rumah teres setingkat sahaja sepatutnya tapi tingkatkan bilangan. Sementara tunggu anak2 dewasa dan bagi kat dorang, boleh sewakan kepada orang lain. Ramai kini yang tak mampu sewa rumah yang mahal2 , mereka mencari yang mur mur untuk meneruskan kehidupan. Jika beri discount boleh membantu mereka yang dalam kesukaran.

6) Tak perlu nak main saham, private mandate atau unit trust. Tak perlu nak ambik tau berapa harga atau nilai sekarang. Simpan sahaja duit dalam Tabung Haji. Tak yah ada apa2 emosi, tak yah nak ambik tau atau nak fikir. Apa pun berlaku di dunia kini takde kaitan. Dapat 3.2% pun dah banyak dan bersyukur. Kalau 1M dah dapat 32K….bertambah lagi.
Hanya tumpukan kepada bisnes, fokus ini sahaja. Bekerja dan buat keuntungan dalam bisnes. Ini lagi tenang dan menyeronokkan.

7) Tak perlu melanggan Astrok. Mengarut betul dulu. Nasib baik dah stop cepat2 dulu. Lebih BEST tengok anak mengaji menghafal surah dari tengok astrok entah apa2 tu.

8) Tak perlu bekerja sampai lewat petang, malam atau weekend. Budaya kerja di Malaysia ni sampai ke malam malah weekend. Kita terlalu mengejar wang.
Di Australia contohnya, tepat jam 5.00pm dah tutup. Saya dah sampai dah kedai tu dan barang tu pun depan saya , peniaga tu baru nak berkemas tutup, tapi disuruhnya datang esok sebab dah pukul 5.00pm. Malam bersama keluarga. Weekend berehat dan bercuti, yang banyak duit tu mereka ada bot laju atau yacht sendiri, takyah nak fikir urusan kerja time weekend.

9) Tak perlu nak lama sangat makan gaji. Jika kerja kerajaan ambiklah pencen awal sebelum umur 50. Makin lambat buat akan makin susah nak buat sebab dah terliur gaji makin meningkat.
Antara keputusan yang memberi kepuasan kepada saya ialah saya kerja makan gaji sekejap sahaja, pelbagai kerja tetapi cukup untuk dapat pengalaman.
Pernah kerja kilang rokok sekejap masa lepas sekolah dulu bahagian QC. Penatlah QC ni jalan sana sini dahlah kilang besar. Ada beza rokok murah dan rokok mahal. Rokok ni asasnya mesti ada rasa tembakau sahaja, so rokok murah tu segala batang pokok malah akar pokok dicampur sekali dengan tembakau yang sedikit dalam mesin pengisar. Nasiblah sape hisap rokok murah janji ada rasa tembakau kan 😆
Pernah kerja di Bank bahagian Hire Purchase, tapi bahagian apa pun sama jer. Kerja di bank ni semua pakai lawa-lawa…. side baju & seluar tajam-tajam iron mau luka kalau kena 😀
Habis duit dek pakaian dan gaya hakikatnya pening dek hutang credit card yang main swipe. Yang bayar minimum jer lama2 terciduk betul, naik kesian tengok interest jer lebih 1k sebulan…. kan bagus jika amount tu yang disimpan dalam tabung haji… simpan 1500 sebulan bukannya interest credit card. Tapi kalau yang dalam Top Management tu memang best lah.
Bila buat part-time ejen insurans tahun 1992 ( dah 30 tahun ) barulah saya nampak peluang buat full-time bisnes jadi ejen ni pada awal tahun 1996. So dah 25 tahun berhenti makan gaji dan full-time in business based on komisen bukannya gaji tetap.
So jika ada yang takut-takut nak berhenti makan gaji untuk join full-time bisnes, saya dah advanced 25 tahun dari pemikiran anda.

10) Kahwin 2, bila dah berumur ni rasa senang hati tak beristeri dua. Tengok life orang kahwin 2 ni tak sesuai dengan jiwa saya.
Nak post check-in stay hotel dengan wife pun takut. Mula2 hairan juga, bila tanya baru faham. Dia kata, kalau wife lagi satu tahu dia pun nak juga. Kalau dengan 2nd wife stay 5-Star hotel dia pun nak juga 5 Star.
Lor……benda2 kecik camtu pun kau ada masalah.
Dulu ada sorang lagi kawan ni gi Ho Chi Minh dgn 1st wife dia..sekali dgn saya. Dia kata lepas ni aku kena gi lagi ni, nasib baik kau dah ajar cara jimat gi cuti & shopping sini.

Adoiii kesian pulak kena datang lagi tempat yang sama. Tak boleh ke belikan jer kain-kain ni dan bagi kat wife lagi satu. Pompuan mana boleh camtu, kena bawak dia jugak lepas ni. Adoii kalau 3 wife penat la camtu. Kalau gi London ulang 3X, gi Italy ulang 3X, Gi Umrah & Haji tentu juga camtu 🤔
Aku tak boleh buat swimming pool kat rumah macam kau. Kalau buat nanti, wife lagi satu nak jugak swimming pool. Ahh sudah…. 😀 kereta pulak camna la tu, kalau 1st wife pakai bmw takkan 2nd wife pakai Viva 🤔
Rupa-rupanya banyak benda tak boleh buat 🙄 dan banyak benda kena buat 🤔
Tapi ada sorang kawan yang kahwin 2 ni kalau group whatsapp suka tunjuk hero. Pakar melucah dialah abang jaguh. Bab melekehkan isteri pertama tu lah keje dia, suka kutuk dah tua lah. Agaknya lepas tulis kat grup whatsapp mesti dia delete la tu. Kalaulah tiba2lah meninggal dunia, isteri pertama dia terbaca apa yang dia tulis kat grup whatsapp tu tentulah dia kecewa. Rupa-rupanya dia dikutuk dah tua lah itulah dll.
Ada yang tegur, itu bukan ikut sunnah nabi. Juga tegur, kalau orang bukan Islam baca tujuan kau kahwin 2 ni buat malu jer kau yang hina tujuan poligami. Terus dibalasnya, kau yang penakut, takut bini …., lepas tu terus mencarut. Yea tak semua macam ni, tapi bila tengok FB dan falsafah dia kat FB boleh gelak sendiri

Panjang betul menulis lak 😀….ni semua PKP punya pasal.

.Sumber:


Jangan Murung Bila Putus Haid, Katakan Aku Sihat, Cantik Dan Sayang Diri Sendiri -Prof Dr Hamid Arshat

Putus haid atau menapous sering mengganggu emosi seorang wanita bergelar isteri. Rasa ketidakyakinan pada diri sendiri sering menghantui emosi setiap hari. Apa lagi jika tiadanya sokongan daripada suami dan anak-anak. Hati seorang ibu mudah rapuh dan sensitif dalam banyak perkara.

Apakah gejala atau gangguan selepas berlaku putus haid itu?

Selepas putus haid tiada lagi hormone estrogen daripada ovari tetapi masih ada juga sedikit pengeluaran estrogen daripada lemak dan kilang adrenal. Zaman dulu ketika nenek moyang kita mengalami putus haid , jarang mereka mengalami gangguan melainkan sedikit kepanasan badan , sering berpeluh ,sukar untuk tidur dan gangguan emosi . Tetapi gejala-gejala tersebut akan lesap dengan sendirinya setelah beberapa ketika dan mereka dapat menyesuaikan diri dengan kehidupan normal.

Dalam zaman moden ini, minda wanita sering dalam keadaan tertekan (stress) dan juga tertekan emosi dan rohani. Oleh itu, apabila berlaku menopos dengan kekurangan estrogen tadi, mereka akan mengalami beberapa gejala.

1. Hot flushes.

Panas badan yang susah dikawal walaupun dengan menggunakan hawa dingin. Sukar untuknya menyejukkan badan. Ini boleh mengganggu keselesaan dan menyebabkan sukar untuk tidur. Kekurangan estrogen mengganggu pusat kawalan suhu badan dalam otak.

2. Gangguan emosi.
Ketandusan estrogen juga bolih mengganggu pusat kawalan emosi diotak tengah. Akibatnya wanita putus haid mengalami gangguan emosi seperti kesedihan, moody ataupun mudah marah, mudah tersinggung, kadang-kadang terasa sangat sedih sehingga menjauhkan diri; malah ada juga yang sampai ke tahap psychotic , meracau hendak bunuh diri. Itu kes estreem yang jarang berlaku.

3. Ketuan. Ketandusan hormone estrogen boleh mempercepatkan proses penuaan (Ageing Process) .Hormone estrogen memainkan peranan penting dalam percambahan sel-sel dan keutuhan tisu untuk organ dalam badan khususnya connective tissue saperti kolejen, yang menjaga keutuhan dan kestabilan organ.
Kesan yang ketara sekali dari peroses ketuaan ialah perubahan pada kulit; yang munkin mengalami kedutan dan kekenduran akibat connective tisyu yang lemah.
Rambut mula menjadi putih dan berguguran.

Pada keseluruhan organ2 lain juga menjadi semakin lemah fungsi mereka khususnya otak, jantung, buah pinggan dan liver. Gangguan fungsi otak saperti hilang ingatan dan daya pemikiran bolih berlaku dalam umor tujuh puluhan ekoran dari pengurangan sel2 neuron dalam otak.

4. Kekenduran peranakkan.
Gangguan pada percambahan sel2 khususnya yang melibatkan connective tisyu yang berasaska kolegen akan menyebabkan faraj, rahim dan payudara mengalami pengecutan atau atrophy. Saluran faraj menjadi kering dan kekurangan lendir pelincir.
Dinding faraj mudah melentur , menimbulkan cystocele, dan kesannya hilang kawalan kencing. Bila terbatuk atau bersin, ia tidak dapat kawal pundi kencing dan terus mengeluarkan sedikit air kencing.

Ini digelar stress incontinence dan bolih mengganggu amal ibadah sebab membatalkan wuduk. Ada setengah wanita mengalami masalah rahim prolapse, digelar ‘tombong’, rahim terkeluar dari saluran faraj. Kaedaan ini mengganggu keselesaan dan juga hubungan kelamin.

5. Sakit sendi dan osteoporosis.

Ketandusan estrogen mengirangkan penyerapan logam kalsium, kesan jangka panjang ialah osteoporosis, kereputan tulang. Warga emas sering mengalami patah tulang pada gelang tangan (wrist), tulang peha (femur). Osteoporosis bolih melibatkan mana2 tulang dalam tubuh badan.

Sakit sendi khususnya lutut akibat osteoarthritis juga dialami. Cartilage sendi jadi nipis dan cecair sendi berkurangan mengakibatkan kesakitan ketika berdiri dan berjalan, perlu guna kerusi untuk solat duduk.

6. Risiko serangan jantung dan angin akhmar.

Risiko serangan penyakit jantung dan angin akhmar (stroke) meningkat 10 tahun lepas putus haid. Keutuhan saluran darah ke organ2 penting, otak dan jantung mula terganggu dan bolih pecah akibat tekanan darah tinggi. Perdarahan (hemorrhage) dalam otak menyebabkan stroke.

Kaedah-kaedah mengatasi gejala-gelaja putus haid.

1. Kuat iman dan yakin diri.
Sangat penting bagi setiap wanita apabila mencapai keumor 50an telah mantap imannya dan yakin dirinya ( self esteem) agar dapat menangani gangguan emosi dan rohani ketika berlaku putus haid. Allah beri peluang untuk meningkatkan amal ibadah degan ketiadaan haid. Berfikir positif sentiasa, katakan kepada diri ‘ aku sihat, aku cantik, aku sayangkan diriku’. Kata-kata saperti ini akan beri sengamat untuk kita terus hidup sihat dan bahagia.

2. Sokongan ahli-ahli keluarga dan rakan.
Sokongan moral dan spiritual dari suami dan anak-anak sangat penting untuk mengatasi kemurungan dan kesedihan yang munkin timbul. Anak-anak perlu sering menghubungi melalui talipon dan menziarahinya. Tingkatkan pergaulan dan kemesraan dengan kawan-kawan lama sekolah, sekerja dan seqariah masjid.

3. Pemakanan seimbang, berkhasiat dan berzat.
Amalkan memakan bahan2 yang berkhasiat dan berzat serta dari bahan2 mentah dan segar, buah2, sayur2 hijau ; sawi , bayam, broccoli dan ulam-ulam. Tentukan jenis-jenis makanan karbohaidret, lemak dan perotin adalah seimbang. Kurangkan gula dan lemak-lemak haiwan. Jauhkan kegemukkan yang mungkin menyebabkan kencing manis dan darah tinggi.

4. Exercise dan physiotherapy.

Exercise selama 30 – 60 minit stetiap hari, berjalan, jogging, menonggang basikal, treadmill atau gym memberi banyak menfaat kepada kesihatan fizikal, mental dan rohani. Exercise menguatkan otot2 dan sendi, menguatkan jantung dan fungsi paru2, mengurangkan tekanan mental (stress) dan jiwa, meningkatkan keceriaan dan keriangan ekoran dari pengeluaran endorphins dari otak.

Pelvic floor dan Kegel exercise membantu menguatkan otot2 rahim, mencegah prolapse rahim dan kuatkan kawalan kencing, kawal stress incontinence, disamping menghasilkan lebih kepuasan hubungan kelamin.

5. Supplement vitamin dan logam.

Penting setiap wanita yang telah putus haid mengamalkan makan supplement dari multivitamin dan logam kerana seringkali bekalan bahan-bahan tersebut dalam makanan seharian munkin tidak mencukupi, lagi pun sistem penyerapan dalam usus munkin tidak berfungsi sepenuhnya.

Terdapat berbagai-bagai jenama multivitamin dipasaran diantaranya obimin, prenavit, iberet, proviton dan lain2, kandungan utama ialah vitamin B. Vitamin C dalam dose satu gram dan vitamin E 400 IU , logam kalsium dalam 400 mg setiap hari dapat membantu mengurangkan kesan2 dan gejala menopos.

Pengamilan extra virgin oil sebanyak satu sudu besar, minyak kelapa dara sebanyak satu sudu kecil setiap hari bolih bantu melindungi kesihatan dan fungsi otak, disamping mencegah masalah dementia dan alzheimer.

Minyak habbatus sauda sebanyak satu sudu kecil setiap hari juga bolih bantu meningkatkan kekebalan badan (immunity). Biji anggur (grape seeds) , sumber antioxidant, resvereterol, dua kapsiul setiap hari bolih bantu lindungi kesihatan jantung dan otak.

6. Pembedahan.
Pembedahan dilakukan jika ada gangguan dalam peranakkan dan sistem perkencingan. Munkin perlu bedah buang rahim; vaginal hysterectomy atau pelvic floor repar ( PFR). Disamping itu pembedahan tersebut bolih meningkatkan nikmat hubungan kelamin. Jika masalah osteoarthritis pada lutut menyebabkan kesakitan terok, munkin perlu bedah ‘ knee replacement.

7.Hormone replacement therapy (HRT)

Esterogen sering dikatakan hormon penyeri paras dan bentuk tubuh badan wanita, ia penting mengkekalkan kecantikan dan seterusnya berperanan dalam usaha kekal ‘awet muda’. Ia juga banyak digunakan dalam produk2 kecantikkan dan sering didapati dari uri.

Estrogen krim juga ada dipasaran untuk pelbagai kegunaan, ada yang menggunakan sebagai pembesar payudara, ada juga yang digunakan untuk mengatasi kekeringan pada faraj yang kadang kala dialami wanita putus haid.

HRT atau hormon estrogen gantian banyak digunakan olih ramai wanita pada zaman sekarang. Tujuan utama ialah untuk mengatasi gejala2 menopos yang disebut diatas, disamping mengkekalkan kecantikkan, paras rupa serta melambatkan peroses ketuan.

Banyak jenama produk estrogen dipasaran, diantaranya ialah premarin yang hanya mengandungi estrogen sahaja. Ada juga produk yang mengandung estrogen dan progesterone, tetapi ia akan menyebabkan keluaran haid setiap bulan, saperti pil perancang. Biasanya dos hormon2 tersebut amat rendah, walau demikian pengguna perlu mendapat nasihat dan pemeriksaan dari pakar gyne sebelum makan. Jika ada tumbuhan saperti fibroid dalam rahim dan payudara, juga lain-lain penyakit saperti darah tinggi atau penyakit jantung dan kanser, lebih baik jauhkan dari makan hormon gantian.

Berapa lama perlu makan hormon gantian?. Sebenarnya tiada had, alhamdulillah isteri saya pun makan premarin, sudah melebihi 20 tahun, tetapi sekarang hanya makan selang hari, ada kala dua kali dalam seminggu.

Yang penting ialah pemantauan dari doktor pakar, dengan melakukan pemeriksaan ultrasound scanning dan pap smear pada organ peranakkan, juga pemeriksaan payudara untuk mengesan ketulan. Sebaiknya juga buat ujian darah komprehensif untuk mengesan apa2 penyakit dipetingkat biokimia setiap tahun sekali. Jika dikesan sesuatu masalah , pembetulan bolih dilakukan dengan kaedah dan kawalan pemakanan, exercise dan physiotherapy, detoxifikasi atau dengan ubat-ubat khusus.

Selain kegunaan hormon estrogen gantian, ada juga produk herbal yang khusus bolih mengawal gangguan saperti panas dan ketidak selesaan badan, gangguan emosi dan sukar tidur. Produk ini digelar ‘Remifemin’, yang perlu dimakan setiap hari, ia sering diberikan kepada mereka yang ada penyakit-penyakit yang tidak membolihkan guna hormon estrogen.

Rumusan

Putus haid adalah satu peroses physiology, ia bukan penyakit. Olih itu berwaspada sebelum mengambil hormon estrogen gantian. Dapatkan perundingan dari doktor pakar gyne anda, semoga kesihatan dan keserian anda terus kekal demi untuk keharmonian hubungan suami isteri.

Gambar isteri saya. Sudah lama menopause tapi masih minat hiasan pearls of Hyderebad.

Kredit: Prof. Dr Hamid Arshat


Murahnya! Hanya RM300 Aje, Makeover Dapur Guna Wallpaper. Ikuti Cara Wanita Ini.

Ruang dapur yang cantik menjadi idaman semua wanita. Maklumlah, bila tempat memasak cantik, hari-hari masak pun tak boring. Masak pun dalam keadaan mood happy. Jika dapur bersepah, nak masuk pun berserabut.

Bagi yang bercadang nak makeover dapur, tak perlu hire tukang atau pakar, kita sendiri boleh buat. Seperti wanita ini, Puan Hani Mynis Semuanya dilakukan sendiri. Lebih menarik, kos pun rendah. Jom lihat idea beliau.

IKUTI PERKONGSIAN INI.

Make over dapur kali ke dua!

The power of wallpaper

Last time hani dah kongsi hani make over ruang tamu kan? As promised, dalam post ni hani kongsikan ruang dapur pula. Awal tahun hari tu, hani re make over dua ruang ni kat dalam rumah yang kitorang masih menyewa ni

Sebagai mengubat hati yang sedih sebab tak dapat nak pindah masuk rumah sendiri, Alif Firdaus berikan hani sejumlah bajet untuk hani make over semula ruang mengikut yg hani nak buat di rumah sendiri nanti.

Kalau bab berangan memang bagi kat hani lah kan. Hehe utk dapur hani siap berangan nak buat tema modern/industrial farmhouse, nak ada backsplash khas kat bhgn masak, nak ada pot filler, nak two tone /color cabinet (atas warna lain, bawah warna lain), nak ada island, nak farmhouse apron sink, nak accessories dapur mcm handle cabinet, pot filler, kitchen tap semua warna gold/brass. Nak ada appliances garage, nak ada coffee station, mcm2 lagi hahaha

Alif tengok je senarai hani terus dia azan kat telinga hani. Haha berangan kan percuma, dapat ke tak dapat kena tepuk poket tengok bajet lahh hahahaha

Ok alhamdulillah hani make over dapur ni dan hani dapat 90% dari apa yang hani idamkan dengan bajet tak sampai rm300!

Alif pun terkejut hani boleh stick dalam bajet tak terlebih. Dan hani sangat lah happy sampai cakap kat Alif takmau pindah rumah sendiri dulu lah haha sbb dapur dah cantik. yes, hani puas hati dah gini. Haha so inilah dia dapur rakyat marhaen yang feeling2 kayangan.

Mcm mana hani buat? The power of wallpaper! Untuk project hani dapatkan dapur modern farmhouse ni hani gunakan 6 jenis wallpaper yang berbeza! Betul ni, wallpaper kalau kena cara nya mampu transform sesuatu ruang dengan berkesan. Yg penting tahu where to start and when to stop, gituu.

Cukuplah hani bebel, jom tengok perubahan yang hani buat ya utk hani make over dapur. Ada penerangan dalam setiap gambar ya.

Semoga memberi inspirasi untuk semua mendekor dapur masing-masing walaupun dapur rumah sewa je.

Menarik kan! Boleh cuba idea yang dicadangkan oleh wanita ini. Selamat mencuba!


6 Aneka Sirap Bandung Untuk Berbuka Sepanjang Ramadan. Patutlah Viral, Memang Sedap!

Sejak bulan Ramadan ni, carian paling tinggi adalah berkaitan dengan resepi. Bagi yang ketandusan idea, sudah tentu akan mencari resepi yang sihat dan sedap untuk berbuka puasa kan. Sudah pasti semua orang pun macam ni.

Hujung minggu ni, apa kata cuba resepi minuman berasaskan sirap biandung. Sebut aje resepi minum sirap bandung aje pun dah buat kecur air liur. Jika ada tambahan bahan-bahan dalam minuman ni, tentu lagi superb!

Resepi pelbagai aneka sirap bandung ini mendapat share yang tinggi, sudah tentu anda kena cuba salah satunya. Buat lebih jimat kos kan. Menarik! Tapi macam mana membuatnya?

Ikuti resepi ini.

✔ Sirap Bandung Tembikai
✔ Sirap Bandung 3 Layer
✔ Sirap Bandung Soda Float
✔ Sirap Bandung Strawberry
✔ Sirap Bandung Ais Laici
✔ Sirap Bandung Soda Ais Cincau

Sirap Bandung Tembikai

Bahan:
1/2 buah tembikai tanpa biji, potong dadu
susu cair
sirap
ais secukupnya

Cara membuat:

Campur semua bahan jadikan satu.

Kredit: Khoriff by Bonda

Sirap Bandung 3 Layer

Masak gula melaka dengan sedikit air. Tunggu sejuk.
Dalam gelas, masukkan ais,
Air gula melaka,
Masukkan susu lazz asli/ kurma bancuh pekat.
Masukkan cincau
Masukkan air sira warna merah.
Siap!

Resepi Sirap Bandung Soda Float

Bahan-bahan:
– 1/4 cawan ibu sirap
– gula (dilarutkan dalam sedikit air panas ) -kadar gula mengikut citarasa masing-masing
– 3/4 tin susu cair
– 3/4 jug kuib ais
– 1/2 tin ice cream soda
.
Cara membuatnya:
1. Satukan ibu sirap, air gula, susu cair dan ice cream soda, kacau rata dan masukkan kiub ais.
2. Biarkan kiub air mencair. Tidak perlu tambah air kerana ini akan mengurangkan rasa lemak sirap bandung.

Resipi diatas tu menghasilkan 1 jug sirap bandung soda. Kalau nak masak dulu gula sirap ros pun ok, tambah daun pandan dalam sirap ros yang kita masak tadi untuk menambah keharumannya.

Sirap Bandung Soda Ais Cincau

Bahan-bahan :
Cincau
Aiskrim soda (air gas)
Susu cair
Sirap
Ais

? Potong cincau ikut suka
? Masukkan aiskrim soda
? Masukkan susu cair sambil kacau xnak bg dia berketul berbintil2.
? Masukkan ais, masukkan sirap (agak2 lah ye) kacau2 sebati
? Minum le, takkan tgk je kan ?

Sumber : Dani Shoppe’s

Sirap Bandung Laici Ais

Bahan2nya :-
Sirap ros
Susu cair
Susu pekat
Buah laici
Air masak
Air batu

Cara2nya :-
Satukan kesemuanya mengikut kemanisan anak tekak masing2 yer…sedia utk di minum…..

Sirap Bandung Strawberry

Air bulan puasa…bila smp bulan puasa je mst akn wat air sedap ni..mst ramai yg suka sgt kn air ni…3 bahan je..mudah cpt n lazat…

Bahan-bahan:
Air strawberry tak kisah brand apa tapi rekomen f&N
Susu pekat
Air batu

Cara membuat: Campurkan semua bahan-bahan tadi. Tahap kemanisan, ikut sukatan masing-masing.

kredit: eyla adeilla


Sarapan Di Hotel Penuh Meja Tak Habis, Lelaki Ini Luah Rasa Kecewa.

Pengumuman boleh merentas negeri yang lalu sudah pastinya khabar gembira buat rakyat Malaysia.

Dengan ini, sudah tentu ada yang bercadang membawa keluarga pergi bercuti. Sudah pastinya penginapan di hotel menjadi tumpuan ramai.

Namun keseronokan itu kadang kala, ada yang alpa dengan persekitaran dalam kehidupan bermasyarakat.

Begitu yang dialami oleh lelaki ini apabila melihat gelagat sebuah keluarga melakukan pembaziran apabila mengambil makanan dalam jumlah yang banyak.

Meluahkan rasa kecewa, lelaki ini berharap agar ramai cakna mengenai hal ini untuk mengelak perkara sebegitu berlaku ketika bercuti.

Seterusnya ikuti perkongsian beliau.

Pagi ni saya buffet breakfast di hotel. Biasanya saya lebih suka turun lewat dari bilik penginapan. Kalau ‘last call’ jam 10 pagi, jam 9.30 baru saya turun. Dari dulu lagi memang itulah amalan saya. Alasannya -nak elak kesesakan. Bila turun lewat sikit, keadaan lebih tenang. Makan pun senang. Lagipun saya jenis makan tak banyak. Nasi lemak, sedikit buah dengan kopi O pun dah cukup.

Nak dijadikan cerita, sedang saya minum, datang satu keluarga lima sekeluarga duduk betul-betul di depan meja saya. Suami isteri dan tiga anak. Rasanya anak yang sulung sekolah menengah dan dua lagi sekolah rendah.

Seperti biasa, masing-masing akan mula mundar mandir dapatkan makanan. Kemudian mereka kembali ke meja. Saya lihat mereka duduk bersama, angkat tangan dan si ayah mula memimpin bacaan doa makan. Baguslah begitu.

Selepas itu, kisah pun bermula. Si ayah dan anak-anak mula ulang alik ambil makanan. Lepas satu, satu pinggan penuh makanan di bawa ke meja. Si ayah belum sempat duduk menjamah makanan yang ada, terus dapatkan lagi makanan.

Anak-anak pun sama. Sehinggalah meja besar mereka penuh dengan makanan yang tidak dijamah. Penuh pinggan berisi makanan sampai ada pinggan terpaksa berlapis di atas meja.

Sambil hirup kopi pahit, saya terus lihat sahaja gelagat mereka. Lagipun meja mereka betul-betul di depan saya. Apa nak buat. Itu sahaja pandangan yang saya ada.

Saya lihat walaupun pinggan dah penuh meja, si ayah dan anak-anak terus ambil lagi makanan. Si ibu pula sebab meja dah penuh, mula menggabungkan makanan di dalam beberapa pinggan ke dalam satu pinggan. Dah mengunung jadinya makanan yang bercampur aduk di dalam pinggan.

Lebih kurang sejam kemudian, mereka seperti mula kenyang. Tapi makanan atas meja masih sangat banyak. Ada yang langsung tak bersentuh. Sebelum meninggalkan meja, saya lihat si ayah mula tindan pinggan yang kosong di atas pinggan-pinggan yang penuh makanan yang tidak disentuh tadi.

Pembaziran berlaku

Kemudian datang pekerja pembersihan untuk mengemaskini meja keluarga tadi. Saya lihat beliau menggeleng-geleng kepala bila melihat makanan yang begitu banyak dan belum terusik. Tetapi beliau tetap kena buang. Beliau lihat saya, saya hanya senyum. Beliau kata pada saya ‘sayangnya makanan ini’. Saya sekadar angguk kepala tanda setuju.

Mengapa ada antara kita jadi begini? Membazir makanan yang tidak sepatutnya kita lakukan. Apakah kerana kita telah membayar maka hak kita untuk membazirkan makanan?

Apakah kita tamak, takut makanan habis maka berlumba-lumba mengambil makanan yang akhirnya dibazirkan? Tak adakah rasa bersalah?

Mengapa sarapan pagi yang dimulakan dengan doa makan seisi keluarga tanda mensyukuri nikmat yang Allah swt berikan, diakhiri dengan pembaziran makanan tanda kita kufur pada nikmat tersebut.

Saya lihat budaya ini kerap berlaku di kalangan rakyat negara ini dan juga pernah melihat pelancong dari beberapa negara melakukan perkara yang sama apabila mereka datang ke negara kita. Tapi saya kena akui belum pernah ada pengalaman lihat mat salleh buat perkara yang sama . Belum lagi. Mungkin ada.

Walaupun banyak makanan dibazirkan, hotel tak rugi sebab mereka sudah kenakan bayaran. Tetapi kita semua lah yang rugi bila pembaziran berlaku dalam skala yang besar.

Paling mudah, harga barang makanan boleh menjadi mahal bila pembaziran makanan berlaku dengan jumlah yang besar. Ini hukum permintaan dan penawaran dalam ekonomi.

Kos pengeluaran makanan juga menjadi mahal bila pembaziran berlaku. Kos pengurusan sampah dan sisa makanan juga meningkat bila pembaziran yang besar berlaku.

Kitalah- anda, saya dan rakyat seluruhnya yang terpaksa menanggung semua kos tersebut, akibat pembaziran yang dilakukan oleh mereka yang tidak tahu bersyukur ini.

Sumber: Anuar Ahmad


“Anak-Anak Gelar Saya Mr. No Di Rumah.” Tegas Berbanding Isteri, Que Haidar Ikut Acuan Ibu Bapa & Mentua Didik Anak.

Bukan senang untuk memberikan yang terbaik buat keluarga, namun pelakon yang satu ini mahu buat yang terbaik untuk keluarga. Mengakui kagum dengan ibu dan arwah bapanya yang membesarkan mereka sepuluh beradik, Que sebolehnya cuba menyantuni anak-anak mengikut acuan yang serupa. Sebagaimana bahagia mereka seisi keluarga, begitu juga dia mahu memastikan isteri dan anak-anak bahagia.

“Bila melihat apa yang arwah bapa lakukan untuk kami sekeluarga nampak seperti mudah. Padahal hakikatnya ia tidak semudah yang dijangka. Ada tiga orang anak ini pun pening juga kepala, apatah lagi arwah bapa membesarkan kami.

“Masing-masing mempunyai perangai dan kecenderungan berbeza. Anak yang sulung, Qalif, sudah meningkat remaja, lain pula cara untuk menanganinya. Ratu dan Cleo juga punya karektor berlainan meski beza umur mereka hanya dua tahun. Pada saya, tiada istilah anak kesayangan. Siapa buat salah, dia tetap akan didenda.

“Antara saya dengan Linda, saya lebih tegas dan ada sedikit temper. Linda lebih lembut dan tidak suka marah anak-anak. Memang tak hairan kalau anak-anak gelar saya Mr. No di rumah sebab perkataan No (tidak) memang selalu sahaja keluar dari mulut saya. Kecil hati juga bila mula-mula tahu digelar begitu, tetapi tak boleh nak buat apa. Terima sahajalah.

Meski begitu dia tetap bertegas sekiranya perlu. Dia percaya salah seorang daripada mereka perlu tegas dalam mendidik anak-anak. Hal ini membantu mereka lebih berdisiplin dan belajar dari kesilapan. Orang yang berbuat salah perlu didenda dan dari situ anak-anak belajar apa yang dilakukan mereka salah.

“Kalau salah, tetap salah. Biasanya hukuman yang saya beri seperti berdiri di hujung, tiada gajet dan denda lain yang bersesuaian. Saya bukan jenis yang hanya terangkan apa yang dibuat itu salah, tanpa sebarang tindakan. Saya tak mahu mereka fikir kesalahan mereka itu adalah okay untuk dilakukan bila saya tidak marah dan betulkan mereka.

“Kadang-kadang, Linda kata saya ‘kejam’ sebab denda anak-anak. Tapi, saya masih dengan prinsip saya. Salah seorang daripada kami mestilah tegas. Tak bolehlah kedua-duanya lembut dan tidak langsung marah (tegas) dengan anak-anak. Inilah cara kami mendidik anak dan cara ini saya terapkan sebagaimana cara ibu bapa dan mentua saya mendidik anak-anak mereka.

Sumber: Majalah Keluarga Oktober 2016.


4 Petua Kemas Rumah Cara Mudah Termasuk Wangi Dan Hilangkan Habuk.Ikuti Cara Ini.

Rumah yang cantik, wangi dan kemas idaman seorang.

Jika rumah semak dengan bau yang kurang segar, boleh buat kita stress.

Menarik dengan sharing seorang wanita tentang 4 petua wangikan rumah.

Nak tahu, ikuti perkongsiannya.

Jom wangikan rumah…sis belek2 baca diinternet dan jumpa 4 tips ni. So sis letak sini kita amalkan ramai2. Good luck you all and good luck to me
1. Habuk Tak Melekat Pada Perabot
Bahan-Bahan:
1 penutup pelembut fabrik
10 cawan air
Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda.
Cara ini buat perabot tidak mudah lekat habuk malah rumah juga berbau lebih harum
2. Kilatkan Lantai Rumah

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.
Bahan-Bahan:
1 penutup pencuci lantai
Cuka
Air panas
Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!
3.Wangikan Rumah

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.
Bahan-Bahan:
1 penutup pelembut fabrik
Cuka
Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!
4.Segarkan Bilik Air
Bahan-Bahan
1 sudu kecil teh soda bikarbonat
1 sudu teh cuka
1 cawan air
Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.
Selamat Mencuba
Kredit : nik zainah muhammad


Fyna, Zainal Abidin Hassan Sah Bergelar Suami Isteri

Teka teka sejak minggu lepas akhirnya terjawab setelah adik kepada Ayda Jebat iaitu Fyna atau nama sebenar, Nur Syafinaz Jebat, 29 akhirnya mengakui telah bergelar isteri kepada jurulatih bola sepak popular, Datuk Zainal Abidin Hassan, 61 yang juga ekas pengendali Penang FC dan Melaka United.

“Alhamdulillah, saya telah pun bernikah. Terima kasih banyak-banyak. Harap doakan saya dan keluarga.”

Memetik laporan Harian Metro, Fyna Jebat bagaimanapun tidak dapat mengulas butiran terperinci mengenai majlis pernikahannya itu.

SUAMI BERI SOKONGAN

Namun katanya, penyertaan dalam rancangan Famili Duo mendapat restu suaminya.

“Apa yang saya boleh beritahu, suami beri sokongan untuk saya memasuki Famili Duo.”

Fyna menjelaskan hal berkenaan setelah ditemui pada sidang media selepas persembahan konsert mingguan Famili Duo yang berlangsung di Plaza Alam Sentral.

Sementara itu, Ayda pula berkata, dia berasa lega dengan pendedahan adiknya itu kepada pihak media.

Untuk rekod, jurulatih berkenaan berkahwin kali pertama pada 1980-an dan dikurniakan tiga anak. Zainal Abidin cukup terkenal sebagai penyerang skuad kebangsaan era 1980-an dan 90-an yang membantu Malaysia meraih pelbagai kejayaan.


Panggil Anak Banyak Kali Tak Dengar, Rupanya Asyik Main Gajet. Ini Bahaya Blue Light Buatan!

Ibu bapa mesti risau bila tengok anak macam tak berapa nak beri perhatian. Bila dipanggil, tak berapa nak respond.

Yang jenis bila datang dekat. Terus lari atau nangis.

Yang degil kepala batu ni mak cakap jangan buat. Dibuatnya juga.

Bila cakap dengan mereka. Masuk telinga kanan keluar telinga kiri.

Tengok wajah pun boleh nampak fikiran melayang.

TAPI!
Bila bagi fon dekat anak tengok Cocomelon. Buat main game. Terus senyap. Jadi budak baik.

Masalah macam ni tak elok disettlekan menerusi gajet. Terutamanya ketika anak tengah membesar.

Bab fokus ni tugas prefrontal cortex.

Satu kajian dalam jurnal Russian Psychological Society (2013) kaji tentang gajet.

Perasaan kebergantungan pada gajet dan kesediaan untuk tolak penggunaan gajet.

Menarik sebab boleh lihat teknologi berkembang seiring waktu.

Kajian mendapati ada 2 faktor utama terbentuknya penggunaan gajet berlebihan iaitu ‘perubahan dalam keperluan’ dan ‘perubahan dalam psikologi.’

Boleh rewind tahun 90an dulu. Masatu takde smartphone. Takde iMac. Mesej hantar surat. Tapi takde yang ketagih surat.

Lepastu tengok pula tahun 2022. Lambakan gajet serba canggih. Keperluan berubah.

Kalau boleh semua nak online.
Pelbagai perkara boleh settle guna gajet. Surat tak guna dah. Internet ada.

Bahaya blue light artificial

Gajet ni keluarkan blue light. Matahari pun ada blue light. Cuma beza antara blue light semula jadi dengan blue light artificial.

Cahaya matahari ni bergerak melalui atmosfera.

Gelombang ni pendek tapi tenaganya tinggi menyebabkan pelanggaran dengan molekul udara.

Kesannya cahaya biru bertaburan di mana-mana. Sebab tu bila tengok langit warnanya biru.

Pemberian Tuhan. Blue light matahari ni badan kita guna untuk kawal kitaran tidur bangun. Dikenali sebagai ‘circadian rhythm.’

Kalau blue light gajet?
Tegang mata, sakit kelapa, mental fizikal terasa letih.

Ramai yang tidak sedar bahawa mereka ketagih gajet. Sayang kalau usia muda lagi dah bergantung pada gajet.
.
Mesti ada punca penyebab anak jadi tak fokus.
Boleh recheck balik anak main apa. Anak makan apa. Anak habiskan masa buat apa.

Sumber:Dr Rizal Abu Bakar


Pergelangan Ada Benjolan Saiz Guli, Jika Dibiarkan Lama Akan Sakit. Wanita Ni Kongsi Pengalaman Prosedur Operation ‘Ganglion Cyst’!

Mungkin ada yang tidak tahu, jika ada benjolan sebesar saiz guli tiba-tiba muncul pada pengelangan tangan ia adalah sejenis ketumbuhan tisu (ganglion). Jika dibiarkan, lama kelamaan akan menyebabkan rasa sakit dan tidak selesa untuk melakukan aktiviti rutin fizikal pada bahagian pergelangan tangan tersebut.

Jadi cuba anda perhatikan pergelangan tangan anda sekerang. Adakah ada benjolan tersebut? Ini kerana pada peringkat  awal benjolan terjadi, biasanya tidak berasa sakit dan ini menyebabkan ada yang tidak ambil endah perubahan yang berlaku pada bahagian-bahagian tertentu tubuh. Umumnya bukan sahaja di bahagian pergelangan tangan, bahkan mana-mana bahagian sendi seperti siku, buku lali dan sebagainya.

Berkongsi pengalaman daripada seorang wanita ini berkenaan benjolan di bahagian pergelangan tangannya, bolehlah dijadikan rujukan. Sekiranya sebelum ini anda menganggap benjolan yang keluar i

Bismillah,

Biasanya selalu kita dengar cerita, pengalaman bersalin anak pertama, pengalaman bersalin anak kembar, dan lain-lain, kali ni…saya nak cerita lain dari yang lain, pengalaman menjalani pembedahan pembuangan ganglion.

Sebelum mulakan cerita, mesti ada yang tertanya tanya, apa itu ganglion. ok, sila rujuk rajah dibawah.

Definisi
Ganlion ini didefinisinkan sebagai satu penyakit yang disebabkan oleh kebocoran pada pembungkus cecair pada sendi. cecair ini sebenarnya berfungsi melumurkan sendi supaya tidak merosakkan tulang rawan bila berlaku pergerakan pada sendi. Cecair ini kemudian akan membentuk gelembung seperti benjolan yang menolak kulit sehingga ternampaklah di permukaan kulit (ok, ni hasil carian di google)

Definisi yang diterangkan oleh doktor pakar dari Hospital Putrajaya pula…, ganglion ni.., berlaku mungkin disebabkan trauma, atau pernah cedera dikawasan tersebut sehingga menyebabkan ganglion ni.., lebih kurang sama la kan..tapi ganglion ni boleh tumbuh / muncul kat mana-mana tempat yang dia nak..contohnya kat lengan tangan.., siku, dan paling common sekali kat pergelangan tangan.

Macam saya sendiri, saya kena kat pergelangan tangan..(sebab tu saya boleh cerita pasal ganglion ni..hehe)

ok, habis bab definisi. masuk bab nak bercerita. hee

Macamana saya boleh kena?
Tak tau la…macam mana entah.., tapi dulu sebelum kahwin…dah ada dah benda tu..tapi tak sakit, tak menganggu, so takde la amek endah sangat la kan.., pastu tup tup..dia hilang sendiri..agaknya sebab tangan kiri saya ni jenis tak duduk diam..asik nak menggodek benda tu je kan…,

Nak dijadikan cerita…sebelum bulan puasa hari tu dia muncul balik…, tempat yang sama..pergelangan tangan belah kanan. Mula-mula tu tak la sakit sangat. So..bila lepas raya..Agaknya masa raya aktif sangat.., SAKIT…., nak gerakkan tangan one degree ke atas or ke bawah pon punya lah sakit…, last-last husband suruh bandage je tangan tu…,

Esok pagi, jumpa doktor kat tempat keje ni.., PUSAT KESIHATAN UNIVERSITI, UPM, doktor bagi surat reffer, saya minta buat ke HOSPITAL PUTRAJAYA, bahagian orthopedik.
cepat, pantas…, dalam masa sebulan lebih je..dah dapat tarikh pembedahan.
warded daycare. Maksudnya, masuk pagi, buat pembedahan, pastu petang balik.
jenis bius, saya mintak local bius je..,sebab bila bius satu badan..semua organ dalam badan berhenti berfungsi sekejap. nak ke..? Padahal nak buang benda tu kat pergelangan tangan je…, so tak payah la ngengada nak ambil bius satu badan.

Masa nak masuk Operation Theatre(OT) , ko jalan kaki je dari daycare ward tu. Pastu dia suruh baring kat katil, then diaorang sorong la ko ke OT, sampai sana, nanti doktor akan pasang ECG, Bleeding Stopper, pastu baru la start bius.

Nama pon bius local kan…sakit la sikit.., lepas dari tu..tak sakit dah..serius..sampai da siap jahit..lepas siap bedah pon…, memang tak sakit pon tempat jahit tu.. cuma akan nampak la jari tu bengkak sikit.., sebab kesan dari luka pembedahan tu kekdahnya…
tapi jangan risau.., sepanjang pembedahan tu..boleh berbual dengan doktor.., tanya lah apa yang ko nak tanya..

Lepas buka bandage…ramai tanya..kenapa tak gam je..? kenapa jahit. ok..jawapan dia.., sebab, bila gam.., pergelangan tangan kita tak terlepas untuk bergerak.., bayangkan bila tengah tido..sekali ko terbengkokkan tangan tu.., bentuk huruf L ke…, tak ke terbuka nanti? Haa..,sebab tu la dia tak gam, dan tak pakai benang yang boleh hadam sendiri..

Ni la dia ganglion yang selamat dikeluarkan…, alhamdulillah…, dah tak sakit lagi tangan.., cuma post-operation ni..kena rajin buat fisioterapi sendiri la kat rumah…contohnya genggam bola yang lembut tu.., pasang butang baju..gerakkan tangan atas bawah.., sampai la ok.

Ha.., btw, korang akan diberi MC seminggu, 3 hari lepas operation, kena buat wound inspection kat mana-mana klinik, cukup 10 hari, benang akan dibuka.

Post ini dibuat sebab dulu sebelum buat operation puas mengoogle pengalaman pembedahan pembuangan ganglion..tapi tak jumpa., so bagi mereka yang sama nasib seperti saya, mungkin cerita ni boleh jadi rujukan pada korang.


Wanita Ni Kongsikan Step Tanam Pegaga Hingga Buat Air Rebusan. Superb, Memang Boleh Buat Sendiri!

Daun pegaga umum mengetahui adalah tumbuhan herba yang banyak khasiatnya bukan sahaja untuk kesihatan malah berkesan untuk penjagaan kecantikan wanita. Andai sebelum ini pegaga hanya dimakan sekadar menjadi menu ulam ketika menikmati hidangan di restoran.

Pun begitu alangkah baiknya, bila kita sendiri boleh menanam pegaga tersebut di laman rumah dan dapatlah bila-bila masa sahaja untuk menikmati khasiatnya.

Malah tidak dengan dijadikan ulam semata-mata, dapat juga kita sediakan air rebusan herba untuk dijadikan amalan untuk kekal awet muda dan cerdas pemikiran. Ini sebagai mana apa yang dilakukan oleh Suhaili Baharudin ini. Tanam sendiri untuk kegunaan sendiri!

KHASIAT TERSEMBUNYI DALAM PEGAGA

Semalam Mastura Rashid kongsi tentang air rebusan pegaga. Sungguh menganga Kak Eli kerana punyalah banyak khasiat pegaga ni rupanya untuk otak kita. WHO iaitu Pertubuhan Kesihatan Sedunia telah mengiktiraf pegaga sebagai makanan yang menjana kecerdasan otak.

Ia membantu membaiki fungsi minda dengan meningkatkan daya ingatan dan tumpuan. Jadi bukankah elok untuk kita yang selalu stress dan murung ini?

Dan kerana minat dan cinta Kak Eli pada aktiviti bercucuk tanam yang boleh menghilangkan kusut dikepala, maka hari ini Kak Eli nak kongsi cara tanam pegaga supaya subur dan gemuk.

Dalam pasu gantung pun boleh. Nanti bila terjuntai-juntai daunnya sungguh dapat menghiburkan hati.

No plants = No life and that cannot be healthy.

Kemudian alangkah baiknya bila kita dapat manfaat dari tanaman kita tadi. Rebus untuk minuman, memasak, buat ulam cicah budu ke kan?

Kajian kata mereka yang tinggal dekat dengan tanaman akan hidup lebih lama. Jadi apa tunggu lagi? Mari kita mula menanam sekarang.

Step 1 : Cari bekas atau pasu kosong. Separuh tanah kompos yang Kak Eli pernah kongsi sebelum ni (kalau tak ada tanah beli di nursery pun boleh). Dan separuh lagi pasir.

Step 2 : Gaulkan semua sekali. Kenapa pasir? Kerana pegaga lebih mudah hidup bersama campuran pasir dan senang masa kita nak tarik dari akar bila dah merimbun nanti.

Step 3 : Dengan lafaz bismillah, cucuklah pegaga sesuka hati. Siram dan letak dibawah tempat teduh. Pegaga tak perlukan cahaya matahari direct. Sipi-sipi pun tak apa.

Step 4 : Tadaaaaa!Selepas 2 minggu lihatlah dunia. Bukan main subur dan gemuk lagi pegaga Kak Eli ini. Anak daun dah mula tumbuh di sana sini. Dan daun yang besar dah mula nak terjuntai.

Pejam mata dan tarik lah pegaga yang kau tanam dan sayang tu dari akarnya. Khasiat pegaga paling optimum ialah bila kita merebus dari daun hingga ke akar.


Penantian 16 Tahun, Suami Syukur Isteri Hamil Lagi. “Makbul Atau Tak Makbul Doa Kita Adalah Rahsia Allah.”

Anak adalah penyeri rumahtangga pasangan. Ia adalah sinar dan penyatuan hubungan kekeluargaan makin harmoni.

Namun, ada pasangan suami isteri yang sudah menunggu lama cahayamata tetap bersabar.

Sebagaimana perkongsian ini menerusi TikTok milik ainn_aisya sebak bercampur gembira apabila penantian selama 16 tahun berakhir apabila dirinya disahkan hamil.

Pasangan ini terdahulu telah dikurniakan anak pertama yang telah berusia 17 tahun melahirkan rasa syukur setelah menunggu sekian lama.

Suami terkedu tak percaya

Malah ketika membuat kejutan kelihatan suami beliau seakan tidak mempercayai sebaliknya berkali-kali bertanya untuk kepastian.

Setelah diterangkan oleh isteri barulah suaminya mempercayai dan melahirkan rasa syukur.

Hati mana yang tidak gembira dan sebak setelah penantian berbelas tahun akhirnya khabar gembira tiba jua.

Berkat doa dan sabar, pasangan ini melahirkan rasa syukur dikurniakan lagi zuriat penyeri rumahtangga .

Syukur alhamdulillah

Selepas solat subuh sis buat suprise dekat suami. Selamat hari lahir my darling. Hadiah tak ternilai buat abang.

Penantian hampir 16 tahun, Danial yang kini dah umur 17 tahun akan dapat adik. Alhamdulillah.

Makbul atau tidak makbul doa kita adalah rahsia Allah. Sebab Allah tak pernah jemu mendengar suara kita ketika berdoa. Doakan semoga sis dan baby sentiasa dilindungi Allah S.W.T

Doakan kami juga

Dalam pada itu, warganet turut melahirkan rasa hiba dan ada juga berkongsi duka belum dikurniakan cahayamata lain sekian lama.

Sumber: ainn_aisya


“Jangan Rasa Terbeban Nak Ke Sana Sini. Mereka Juga Berhak.” Wanita Ni Kongsi Tips Travel Bersama Anak Istimewa

Musim cuti sekolah pastinya masa untuk ibu bapa meluangkan masa dengan mambawa anak-anak bercuti. Bagi yang berkemampuan, pasti mahu menggembirakan anak-anak dengan membawa mereka bercuti ke luar negara.

Namun, isu yang sering timbul adalah apabila membawa anak-anak kecil ke luar negara memandangkan keperluan dan keselesaan anak-anak menjadi keutamaan. Lebih-lebih lagi bagi keluarga yang mempunyai anak istimewa.

1# SABAR
Yang ni aku letak yang pertama, sebab ini tak ada tak membantu lansung sebenarnya. Jadi mak ayah ni, begitulah. Guru sabar yang terbaik memanglah anak anak kan? Banyakkan selawat bila kau rasa buntu perangai anak tantrum atau meltdown dan untuk hilangkan rasa risau. Allah pasti permudahkan urusan kau.
2# BERANI
Berani ni pun kau kena ada. Kalau asyik dengar cakap-cakap manusia yang tak payah la pergi sana sini, membazir lah, anak-anak restless lah, tua-tua nanti pergi lah. Mak ayah anak istimewa pun memang berani orangnya kan? terlalu kuat untuk harungi apa apa. Jadi, tarik nafas dalam-dalam, kau dah istiqarah dan ada keputusan, booking saja tiket.
3# SUPPORT EACH OTHER
Sebagai mak ayah, perlu sama-sama support each other. tak boleh seorang saja yang urusakan semua. Komunikasi sangat penting untuk buatkan vacation ni sangat bermakna. Kalau rasa isteri tu bawa baju serupa nak pergi haji banyaknya, nasihat baik baik,” yang, kita beli saja baju kat sana kalau tak cukup. nanti basuh je pakai tangan jemur dekat heater,” contohlah. Atau kalau suami asyik dengan handphone saja, kau nasihatlah dia pula, ” Bang, dengar cerita negara ni kalau abaikan keluarga, polis rampas Handphone, dan abang terus kena masuk lokap.” ok, saja aku buat propa. Ada anak istimewa, kau kena alert lebih sikit. Berhenti menyalahkan, cari solusi.
4# PLANNING IS EVERYTHING
Sebelum nak kemana-mana negara yang kau pilih, kaji la dulu negara tu macamana. Sesuai ke tidak nak bawa anak istimewa, mudah tak nak kesana ke sini naik stroller, kalau naik train senang ke bawak stroller bagai.
*Tiket beli awal, jadi lebih murah.

*Hotel yang nak duduk tu, carilah yang murah, senang nak makan, Kebanyakkan aku duduk di hotel yang budget saja. Hotel rumah kedai, tapi review ok.

**Nak makan apa, kat mana nak makan, pun semua kau kena study jarak perjalanan dari satu tempat ke satu tempat. Aku, memang bawa rice cooker kecil tu. beras, aku bawa sikit, selebihnya beli di sana. Bawa juga makanan macam brahim semua tu ( memang aku bawa banyak dari Malaysia).

*Biskut, roti, jem, bawa sikit saja. Aku beli di sana. Cari pisang bila sampai di pasaraya negara kau pergi tu. Pisang adalah penyelamat untuk kau kekal bertenaga nak uruskan anak-anak. macam kes aku, aku kenalah sorok pisang tu masa makan, sebab anak aku Lana akan termuntah dan tantrum bila nampak pisang.

* Flusk air panas, milk dispenser, botol susu, pencuci botol susu. Plastik untuk masukkan diaper selepas dah guna. Jangan jadi manusia tak bertamadun.

*Bawa bekalan ubat-ubatan yang cukup. Termometer, Voren supp, nose suction untuk sedut flu anak, ubat demam, koolfever, ubat batuk, ubat selsema, plaster, panadol, ubat arang atau pil chikiteon, sembelit, buasir. Kau mungkin cirit birit bila ke tempat orang. consult with your child’s physician. Tanyalah pendapat apa lagi yang perlu dibawa. Oh ya, headphone untuk cover telinga anak kalau anak ada masalah hypersentive dengan bunyi.

Tapi jangan risau, sana pun ada je farmasi, cuma mahal sikit lah. Letakkan semua dalam 1 bag, masukkan dalam bag yang kau akan bawa kemana mana. Labelkan semua ubat.

*Baju dan seluar extra anak+plastik untuk kecemasan. mana tahu dia muntah. Diaper yang secukupnya, kalau tak beli je di pasaraya atau farmasi.

*Pemilihan pakaian pun penting. Anak aku ada masalah sensory, ada baju yang dia takkan pakai, bawak material yang dia selesa saja. biar dia pilih sendiri baju sejuk atau jacket dia suka. Cuma, elakkan lah pergi tempat yang terlalu sejuk atau panas menggila. Elakkan juga peralihan musim, sebab akan kerap hujan tak tentu masa. Ada sekali tu waktu di Netherlands, hujan tak renti renti. Fuhhh, kelat betul muka aku time tu, sebab kasut basah, anak anak lagi meragam. Elakkan la ya? Kalau pergi juga, bawalah ponco. Aku beli je kat sana. Kalau boleh pakai boot yang tapaknya berbunga supaya tak licin bila berjalan.

*Passport kau, duit ringgit, letakkan di dalam baju sejuk, bahagian depan baju, ada baju poket depan serupa doraemon lebih baik. Pickpocket dieorang selalunya bukan kaleng kaleng. Level mencuri dieorang memang power!

*Baby wipes, bekas air mineral kecil yang jenis boleh dilipat, kau standby juga. Ada toilet kau tak boleh nak basuh kencing pun macam malaysia. air tu, senang kau nak wudhu anggota penting.

* Toys,buku cerita, pen, pensil warna, kertas yang baru, yang boleh buat anak teruja bila mood dia dah kelaut. Gadjet adalah alternatif terakhir.

* Tag nama dan nombor telifon di lengan anak, atau kad nama di dalam poket seluar anak. Pakaikan safety harness jika sukar nak kawal anak yang suka meloloskan diri.

* Sebaik saja kau sampai negara kau nak pergi,guna simkad negara kita lawati berbanding roaming. pastikan kita maklumkan pada family, jiran atau sahabat baik kita. kalau whatsapp tu boleh terus guna saja kan walaupun simkad lain.

* Bawa sunblock, lotion, pelembab bibir sebab kalau dah sejuk sangat tu mulalah gatal sana sini kulit kering kan.

* Bawa adaptor dan plug international. Plug negara luar tak sama dengan dalam negara kita. Ini memang penting.

* Duit, kad debit yang diaktifkan, kad kredit , yang secukupnya. Jangan boros tak tentu hala. Plan nak shopping apa, dan kalau ada yang jenis suka kirim barang tapi tak bayar tu, tak payah kawan dengan dia.

semua ni mungkin banyak kena mengena dengan kau, tapi bila semua ni setel, mood kau ok, anak pun lebih tenang. Jangan lupa check passport kau mati ke belum, print semua tiket flight, hotel, dan rancang itinerari sebelum travel ke luar negara.

5# PASTIKAN SEMUA DIBAWA
Setiap kali nak keluar dari bilik hotel, check semua barang keperluan anak, kita, ubat, mesti lengkap dalam bag.Payah la wey nak patah balik bagai. Bahagi la tugas antara kau dan pasangan. Saling mengingatkan ok?

6# PILIH PENGANGKUTAN YANG PALING SESUAI UNTUK ANDA DAN ANAK-ANAK

Kalau sesuai nak drive, sewalah kereta. Pastikan kau ada lesen antarabangsa. Kalau sesuai naik train, naiklah train. check betul betul ada lift tak nak angkut stroller semua tu. Kalau payah sangat, naik sajalah teksi. Pastikan kau sangat jelas kat mana klinik atau hospital berhampiran supaya kau mudah decide nak naik pengangkutan apa. Kalau naik bot ke apa ke kau kena fikir dulu anak sesuai ke tidak. Kenal pasti apa yang selalu trigger anak. Aku pernah sewa kereta, ini lebih santai dan tak stress. Elakkan ikut trip ramai-ramai orang supaya kau lebih fleksibel. Anak begini kau tak boleh jangka drama air mata dia.

7# AWARENESS

Sediakan kad informasi dalam Bahasa Inggeris tentang kondisi anak. Kalau anak meltdown atau tantrum dalam flight, tengah alam, kau bagi saja orang sekeliling yang sedang memandang. supaya mereka maklum sungguh. Kau pun tak sakit hati dipandang.

8#SOCIAL STORY

Explain pada anak, secara visual atau bercerita yang kau akan bawa dia ke sekian sekian tempat, apa yang dia akan jumpa dan sebagainya. Dan bila di negara kau nak pergi, explain juga itinerari pada setiap hari supaya dia lebih jelas.

9# ENJOY!

ini family trip, jadi tenang-tenang saja supaya kau dan anak-anak happy. Yang penting fleksibel mengikut situasi. Kalau ramalan cuaca kurang baik, dan mood anak pun kelaut, maybe boleh tukar itinerari pada hari tu. Jadikan pengalaman bercuti ni momen paling indah buat keluarga. Jangan mahukan semuanya sempurna, pasti ada perkara yang tak dapat dielakkan berlaku ok?


Rupanya Ini Sebab Kena Didik Anak Suka Membaca Buku. Perkongsian Wanita Ini Sungguh Inspirasi

Kini memang sukar untuk mendidik anak minat membaca buku-buku. Maklumlah pengaruh gajet kini berleluasa mempengaruhi kanak-kanak jika tidak dikawal.
Oleh itu, amalan sikap suka membaca buku harus diamalkan sejak kecil. Lantaran itu, peranan ibu bapa sangat penting dalam menarik anak untuk membaca dengan bahan bacaan.

14 tahun berpengalaman menulis buku kanak-kanak, ini saranan beliau agar kita dapat bantu anak CINTA membaca

Semalam, sharing daripada penulis buku kanak-kanak, Deborah Abela dari Australia mengenai How To Help to Child To Be a Better Reader begitu menginspirasikan saya.

Deborah, dari Austalia ni, sudah menulis selama 15 tahun, antara yang share beliau yang sempat saya tulis, mengenai bagaimana kita boleh galakkan anak suka membaca ialah:

1. Great books help you to understand and the help you to feel understood. Buku yang bagus mampu membawa anak menjiwai watak. Kadangkala mampu memahami apa yang anak alami.

2. Enjoying reading to your kids. Baca buku dengan seronok bersama anak-anak akan stimulate mereka turut seronok. Tapi berapa ramai sebenarnya antara kita yang membacakan buku pada anak ? Jangan push mereka membaca, selagi kita belum biasakan membaca buku cerita pada anak tau kawan-kawan. Kesian mereka tiba-tiba berada di alam yang mereka tak faham. Sebab tu perlu biasakan BACAKAN pada mereka dulu log before we teach them to read agar mereka familiar di alam membaca.

3.Make reading a habit . Kita juga biasakan membaca. Habit membaca ni, mengikut percubaan saya, anak akan terasa nak baca buku juga kalau kita baca. Pernah banyak kali saya baca buku untuk diri saya sebelum tidur, dan anak-anak masing-masing ambil buku mereka termasuklah ali yang 2 tahun setengah.

4. Ask your older kids to read to the little ones. Ini satu aktiviti yang amat menyeronokkan ! Cuba ajak anak kita lebih besar, bacakan buku pada si adik, pasti ada keterujaan di situ. Ammar,Raihan , Raudhah cuba buat ini dan si adiknya sangat suka. Siap manja-manja dengan kakak dan abangnya.

5. Let the kids read for interest. Kadang kala memng banyak cerita kita rasa tak best tapi anak memang suka. Silakan, beri peluang dia baca. (Tapi kalau as a muslim, kita tapis jugalah buku tu samada sesuai tak)

6. Books around the home. Pokoknya di mana mana ada buku. Bukan sahaja di mana-mana tetapi senang nak capai dan senang nampak.

7. Encourage a curiosity of story . Ada banyak cara kita boleh engcourage curiosity. Mulakan dengan perbincangan santai tentang gambar!

8. Make author talks. Deborah Abela sejak jadi penulis, memang sudah merata-rata ke sekolah dan berikan talk untuk berkongsi mengenai bukunya. Ada satu cerita beliau semalam, menginspirasikan, tentang bagaimana penglibatan beliau di projek buku dan book fair di sebuah sekolah sukan, membantu menjadikan anak-anak disekolah tersebut lebih beradap. Buku sangat sangat sesuai untuk menanamkan value yang baik pada anak.

9. Write to authors: Boleh buat projek tulis surat kepada penulis buku , bagi cadangan, bagi pandangan mengenai buku.

10. Investigate further. Biasanya disebalik cerita tu, ada banyak maklumat yang best yang boleh kita dan anak explore. Saya sendiri rasa banyak sangat perkara boleh di explore lebih banyak dari satu cerita.

Beliau ada satu kisah peribadi yang pada saya cerita ini mungkin antara salah satu yang menyebabkan beliau sangat bersemangan berkongsi ilmu. Ayah beliau adalah seorang migrant lepas world war 2, yang berasal dari negara nama Molto, pergi ke Australia. Masa pi sana, still ayahnya masih kanak-kanak , cikgu selalu marah ayah dia sebab ayah dia tak pandai English.

Jadi, selalu kene rotan. Ayah dia sampai umur teenage pun tak tahu membaca. Hanya tahu sign-sign yang penting untuk survive di negara orang. Deborah terkejut bila discover yang ayah dia tak tahu membaca pun semasa umur remaja.Deborah, ni terfikir, kalau dulu guru kepada ayah dia boleh highlight kelebihan-kelebihan lain pada ayah dia, which membantu ayah dia discover kelebihan diri, instead of menghukum, pasti ayah dia mungkin lebih banyak membawa manfaat pada ayahnya.

Dan masalah membaca ayahnya, mungkin boleh polish setelah gurunya highlight kelebihan-kelebihan lain ayahnya, setelah tu, bila ayah dia dah nampak kelebihan diri yang lain yang positif. Negara Molta ini sangat hebat dengan hasil bangunan batuan mereka . Kerja tangan mereka sangat hebat.

Apa yang saya dapat belajar disini bahawa, kita sebagai ibu ayah atau pendidik, berperanan sangat besar untuk memberi pengharapan pada anak dan anak didik . Tindakan kita semasa mereka kecil, memberi impak yang besar semasa mereka dewasa kelak. Walau seorang anak itu kita nampak ada masalah, kita bantu mereka lihat dan discover dulu potensi-potensi dan minat mereka kerana ini memotivasikan . Selepas itu , kerja-kerja polish kekurangan mereka akan lebih dimudahkan dengan syarat kita guna approach yang betul dan tidak berkasar.

11. Make the story relevent to them. Anak-anak kalau baca melulu, memang kadang tak faham. Tapi bila kita relatekan dia, faham kan dia, mereka akan nampak apa kene mengena cerita ni dengan diri dia. Kadang mereka belum nampak. Tugas kita sebagai ibu ayah atau pendidik, ialah buka pintu pintu ini. Pintu ini sangat penting untuk membantu anak melihat kelebihan dan peluang yang ada di dunia ini untuk diri mereka yang kadang kala mereka tak sedar
.

Contohnya, penulis ni cerita tentang ada seorang banduan yang sangat tallented, bijak dalam organisasi tetapi buta huruf, dipenjarakan kerana banyak membuat kecurian. Banduan ini semasa dipenjara, sangat banyak memberi manfaat kepada management penjara kerana kelebihannya dan kebijakannya. Beliau akhirnya diberi peluang menyambung pelajaran dan akhirnya dilepaskan oleh pihak penjara. Beliau kini membuat gerakan/support group supaya orang yang lepasan penjara supaya tidak lagi dihantar kembali ke penjara. Apa point yang nak disampaikan disini adalah tindakan pihak pegawai pengurusan penjara yang melihat kelebihannya , menyatakan , highlightkan pada beliau yang akhirnya beliau nampak bahawa beliau adalah seorang yang boleh memberi banyak manfaat. Begitu jugalah peranan sebuah buku, agar ia mampu membuka mata seseorang tentang kelebihan dan peluang yang ada.

Semoga bermanfaat.


“Pinggang Saya Terus Tersentap…”- Datuk Nash Sukar Bergerak Mohon Didoakan Kesembuhan!

Umumnya bila sebut tentang tersalah urat, perkara yang biasa terjadi antara kita adalah pada bahagian leher atau tengkuk dek kerana postur tubuh badan yang tidak betul semasa tidur.

Kesan daripada tersalah urat itu, leher akan sakit hingga menyebabkan rasa tidak selesa untuk mengalih pandangan ke kiri dan ke kanan.

Pun begitu, lain pula kisahnya dengan penyanyi, Datuk Nash, 63, meminta rakan-rakan dan peminat mendoakan keadaannya yang sukar bergerak akibat tersalah urat agar segera kembali pulih.

Difahamkan dia baru pulang dari Sarawak semalam dan terus menghadiri jemputan kahwin anak rakannya di sini.

“Saya datang agak lewat sikit. Sebelah malam pula ada lagi satu jemputan kahwin Aizat di Bandar Sungai Long, Kajang. Itu yang macam nak cepat-cepat siap.

“Tiba kat rumah dah nak masuk waktu Maghrib. Saya pun ambik wuduk sambil berdiri dan bila membongkok nak basuh lengan tangan, pinggang saya terus tersentap dan terus tak boleh berdiri tegak.

“Sakitnya Allah sahaja yang tahu. Seluruh badan saya ‘cramp’ (kejang), kaki tak boleh gerak. Panggil anak saya untuk bantu saya berjalan. Solat Maghrib terpaksa guna kerusi,” tulisnya.

Menurutnya lagi sebagaimana memetik Harian Metro, sebaik selesai solat, dia meminta anak dan menantu menghantarnya ke sebuah pusat perubatan di Shah Alam.

“Doktor terus bagi suntikan supaya saya rasa lega. Sekarang ini masih sakit, jalan macam orang umur 90 tahun. Allahuakhbar, doakan saya cepat sembuh ya. Banyak lagi tugasan yg belum selesai. Amin,” katanya.


Dah Larang Melaram, Tapi Siap Merajuk Menangis. Aaisyah Buat Ramai Geram, Dah Macam ‘Anak Patung’ Comel Sangat!

Sejak akhir-akhir ini anak pelakon Rozita Che Wan  telah meraih perhatian wargamaya apabila sering tampil menawan.

Mewarisi kecantikkan ibunya, Aaisyah Dhia Rhana sekali lagi membuatkan ramai teruja melihatnya menerusi Instagram milik ibunya.

Bagaikan seorang puteri Aaisyah Dhia Rhana  tampil dengan solekan dengan pakaian ala hindustan.

Menerusi kapsyen, Rozita Che Wan  atau atau lebih mesra disapa Che Ta akur anak sejak kecil suka berhias.

Katanya jika dilarang anaknya akan merajuk dan menangis. Namun sebagai ibu,  Che Ta mengambil pendekatan tidak menyekat minat anaknya.

Baginya jika itu memberikan kegembiraan buat anaknya itu sudah memadai buat dirinya.

“Hampa ghasaaa, kalau anting anting sebesaq planet tu dia pandai dahhh pakai sendiqiiiiiiii, dia cakap “mommy meh Aaisyah pakai sendiqi” – dengan loghat kedah dia yang tak berapa nak kedah tu

“Dia memang suka melaram dari kecik hampa, kami nak larang pun dah memang dia suka melarammmmmm, karang kami tak bagi dia nangis merajuk, satu hapah tak gunaaaaaa. Kami pulak yang pening nak pujuk

“Biaq p laaa dia, janji dia happy hampaaaa, kalau anak hampa nak bergaya sakan pun takdak sapa nak larangg, janji depa gembiraaaa, kita pun senang hati dakkkk?

Terdahulu, Che Ta dan aktor Zain Saidin mendirikan rumah tangga pada 11 Disember 2013. Pasangan itu dikurniakan seorang cahaya mata perempuan, Aaisyah Dhia Rana yang kini berusia lapan tahun.

Che Ta juga mempunyai dua orang anak lelaki hasil perkahwinan terdahulu iaitu Ammar Affendy, 26, dan Aniq Ezzra, 24.

Dalam pada itu meninjau di ruangan komen ada rakan artis dan para wargamaya memberi pujian melihat gaya anak tunggal Che Ta dan Zain Saidin ni. Malah ada yang mengelarkan Aaisyah sebagai ‘mini che ta’ dan Aishwarya Rai Malaysia.

Keluarga Talk: Mengukir Bahagia Tidak Semestinya Harus Korban Diri


Ustazah Fatimah Syarha Kongsi Doa Dan Zikir Bahagia. Siap Ada Kisah Nabi Jadikan Iktibar. Inspirasi!

Trend sekarang ramai wanita yang bekerjaya dan ada juga bergelar suri rumah tetap melakukan perniagaan atas talian di rumah.

Senario ini menjelaskan bahawa wanita bukan sekadar duduk di rumah hanya menguruskan anak-anak tetapi turut menjana pendapatan agar ekonomi keluarga lebih stabil supaya kehidupan rumahtangga lebih harmoni.

Namun segelintir wanita menghadapi dilema dalam diri apabila tidak mendapat sokongan suami dari segi pengurusan rumahtangga. Bukan berkira dalam hal ini, namun kaum hawa perlu pasangan yang saling melengkapi hidupnya agar diri rasa lebih dihargai.

“Islam sangat adil dan cantik membina hubungan timbal balas antara suami dan isteri. Maknannya jika ada nikmat dan hak yang isteri nikmati, adalah tanggungjawab yang kena buat. Begitu juga dengan suami, jika ada hak yang dia nikmati, suami ada tanggungjawab besar yang kena buat,”ujar Ustazah Fatimah Syarha mengulas topik menerusi program Keluarga Talk, ‘Menjadi Suri Rumah Bukan Mudah, Suami Harus Faham’ yang disiarkan pada 29 Januari 2021 pada jam 3 petang di facebook Keluarga.

Menerusi program berkenaan beliau juga memberi nasihat agar isteri tidak berduka dengan sikap suami yang tidak bertolak ansur sehingga mengeluarkan kata-kata yang menyedihkan hati lantaran itu sikap manusia itu sendiri.

Namun, Allah maha mengetahui kesukaran itu. Malah dalam Al-Quran menceritakan pengorbanan isteri yang sanggup melahirkan dan menyusu anak sehingga dua tahun.

Menurut ustazah Fatimah, apabila suami mengetahui dan memahami kandungan ayat Al-Quran suami akan menjadi seorang yang pemimpin yang empeti rasa kesian terhadap isteri.

Beliau juga berkongsi surah yang menjelaskan Allah begitu memahami pengorbanan isteri iaitu surah seperti Al-Aqaf ayat 15, Surah surah luqman 14 dan surah Al Baqarah ayat 233

Jadi hidup secara normal ni lagi lah pasangan saling menggunakan perkataan yang manis, memujuk untuk bahagian pasangan.

Kisah Nabi dan para sahabat & Zikir

Sementara itu, Ustazah Fatimah juga berkongsi kisah Rasullullah dan para sahabat bahawa suami harus santuni isteri dengan baik.

“Sebenarnya tak nafikan struggle itu sesuatu yang real. Kesusahan dan kepayahan adalah yang betul-betul  berlaku,” jelasnya

Tambahnya lagi merujuk kisah keluarga Saidatina Fatimah al-Zahrah (RA), puteri Rasulullah pernah meminta diberikan pembantu rumah untuk menguruskan rumah. biarpun suami sentiasa membantu.

Menyedari akan permintaan itu, Rasulullah SAW terdahulu mengajarnya anaknya zikir untuk kekuatan dalaman bagi menguruskan rumahtangga dengan sebaiknya.

Zikir yang diajar oleh Nabi Muhammad kepada puterinya.

Amalkan Zikir Ini.

Subhanallah 33 kali

Alhamdulillah 33 kali

Allahuakbar 34 kali

Moga dengan zikir ini dapat membantu para isteri menguruskan rumahtangga dengan sempurna tanpa lelah.

TIP MEMIKAT HATI SUAMI

Sementara itu, Ustazah Fatimah tidak nafikan bukan mudah untuk meminta suami sebagai pemimpin keluarga membantu isteri. Namun katanya, isteri perlu tahu caranya untuk memikat hati suami.

Berikut dua tip yang dikongsi beliau.

1.Kenal bahasa kasih suami.

*Menggunakan perkataan yang disukai suami dengan menggelarkan suami sebagai ‘hero’ atau ‘ Ketua keluarga’ apabila berbicara dengan anak-anak. Ada , bertindak; khusus suami kita iaitu apa yg dia suka cth suka kata penghargaan cth kata hero, ini ketua keluarga kita.. jadikan ‘suami hero’.

*Kualiti masa dengan suami tanpa anak. Cari  masa bersama sama ada dengan melakukan urutan, hadiah, sentuhan dan ada juga lelaki tidak suka isteri suka membebel waktu balik kerja.

Dengan ini apabila suami rasa kita faham  dan rasa disayangi, cadangan isteri mudah di terima dengan penuh kasih sayang.

Amalkan perbincangan agar pasangan saling redho antara satu sama lain. Dalam Islam diajar saling mendengar  pendapat. Bila bangunkan sikap ini, dengan kita hidup dengan berpesan dengan kesabaran.

3 DOA PENGIKAT KASIH SUAMI

“Doa itu kekuatan dan senjata kita. Doa ini sangat indah,” Ustazah Fatinah kongsi 3 doa iaitu

1.Surah al furqan 74

p/s: Amalkan dalam sujud kita agar  anak-anak yang mendengar kata.

p/s: Dan jika ada konflik dengan suami dan anak.

p/s: Doa pengikat hati kasih sayang antara suami isteri.

IKUTI VIDEO PENUH PROGRAM KELUARGA TALK BERSAMA USTAZAH FATIMAH SYARHA

Semoga kita muhasabah diri agar keluarga kekal bahagia hingga till jannah.

Sumber: Keluarga Talk, FB Keluarga.


Kongsi Cerita Anak Sindrom Down Bukan Publisiti, Tapi Nak Masyarakat Faham. Deep Luahan Bapa Ini!

Sesungguhnya kelahiran anak istimewa memberi cabaran besar kepada setiap pasangan suami isteri untuk mendidik dengan sempurna. Mana mungkin hati ibu bapa membiarkan anak ini membesar tanpa perhatian sempurna. Biarpun cabaran mendatang kala membesarkan anak istimewa ini, pasti dilalui dengan teguh dan tabah.

Namun, jauh disudut hati ibu bapa anak istimewa  sudah tentu, kecewa dengan tanggapan salah faham segelintir masyarakat tentang keupayaan anak ini. Mengerti lumrah adanya buah fikiran ada di benak masyarakat yang tidak mengerti realiti Sindrom Down.

Saya ada anak lelaki dengan sindrom down. Dia kini berusia 5 tahun.

Di Malaysia sahaja, dianggarkan ada 50,000 ribu individu dengan sindrom down. Dibandingkan dengan populasi rakyat Malaysia seramai 32 juta, tidak sampai 1% pun. Tetapi, inilah golongan yang sering dikaitkan dengan kebodohan orang lain.

“Bodoh macam down sindrom.”

“Usah dibawa ‘kedown sindroman’ itu untuk bla la bla…”

Banyak kali saya tegur orang-orang yang menulis sebegini rupa sehingga saya tidak ambil peduli lagi. Terlalu penat rasanya.

Namun, hari ini perasaan saya bercampur baur apabila membaca ada ramai lagi yang mengecam dan menghina individu-individu istimewa ini bukan sahaja sindrom down malaham austisma dan lain-lain. Apabila Zarina Zainuddin berkongsi insidennya dengan anak istimewanya, Azil, saya bersimpati. Namun hati ini terluka membaca hinaan netizen sehinggakan ada yang menuduh Zarina sengaja mencari publisiti murahan.

Ketahuilah, kami ibu dan bapa anak istimewa ini tidak pernah terfikir hendak mencari publisiti. Tujuan kami adalah untuk berkongsi dengan masyarakat di luar sana tentang apa yang dialami oleh anak-anak kami ini. Ini semua bertujuan agar masyarakat faham cabaran yang kami dan anak-anak ini hadapi. Moga-moga mereka diterima di dalam masyarakat dan menerima layanan yang sama, diberi peluang sama rata sama seperti anak-anak normal yang lain. Itu sahaja harapan kami.

Kami ingin meningkatkan kesedaran, semoga masyarakat bersama mereka, itu sahaja.

Air mata yang tumpah, keringat yang mengalir dan kebimbangan akan masa depan anak-anak biarlah kami sahaja yang menanggungnya. Semoga Allah membantu dan memberi kekuatan kepada kami.


Memang Syok Bila Tengok TV Besar, Tapi Mata Anak Yang Rosak

Kebanyakkan ibu bapa rasa bangga bila rumah mempunyai TV bersaiz besar. Sehinggakan sampai satu tahap, rumah itu ada dua tiga TV. Katanya puas dan gambar jelas. Malah ada anak yang matanya aman tengok dekat dengan TV. Lebih menakutkan lagi, apabila menonton dalam tempoh yang lama.

Apa pun, ini sangat bahaya kerana boleh menyebabkan rabun. Memang syok punya TV besar, tapi ibu bapa kena kawal supaya tidak terlalu lama tengiok TV.

TV Jangan Besar Sangat, Mata Boleh Rosak

Nanti jadi macam anak jiran, 3 orang dah kena pakai spek mata. Kecil kecil lagi, paling kecil baru 8 tahun, dah ada masalah mata. Ambil serius please.

Nak tengok tv ni ada "Guideline" dia, terutama anak yang masih kecil. Mata diorang ni sensetif, silap sedikit je dah boleh beri kemudaratan pada mata.

1 – Nak beli tv besar atau kecil tak salah tapi pastikan dulu jarak antara tv dengan mata kita selamat ( watch safe zone ). Menurut pakar mata, jarak selamat untuk tengok tv mesti ikut rules of thumb iaitu 5 kali ganda dari saiz tv.

2 – Contoh saiz tv 40 inci. Makanya jarak yang selamat ialah 40 darab 5 iaitu 200 inci, dalam meter lebih kurang 5.08 meter. Ini jarak selamat menonton tv bersaiz 40 inci.

Makin besar saiz tv makin jauh la kena letak tv tu, baru selamat.

Jarak selamat ni penting supaya dapat rendahkan risiko efek mata. Jangan risau, jauh sikit tak apa asalkan selamat.

3 – Selain jarak, posisi tv pun penting juga. Posisi tv tidak boleh lebih tinggi dari aras mata, tonton tv dengan kepala menongak ke atas bukan sahaja akan efek mata malah leher pun akan ada efek.

4 – Posisi tv mesti selari dengan arah pandangan mata. Ini salah satu sebab kenapa saya kalau nampak anak tengok tv sambil baring saya akan suruh dia duduk.

5 – Elakkan letak tv di sudut atau bucu rumah. Posisi yang baik ialah skrin tv berada tepat bertentangan dengan arah pandangan mata. Tak ada la anak nak tengok tv tu sampai juling juling mata.

ROSAKKAN MATA

Apa pun awasi screen time anak. Cahaya tv ( blue light ) ni pun sama macam cahaya telefon juga, ia akan ganggu Circadian Rhythms anak kita.

Blue light ni tak rosakkan mata macam tv kotak dulu tapi blue light ni buat waktu tidur anak kita kacau bilau.

Kalau tak nak berperang masa suruh anak tidur jangan la bagi anak tengok tv 1-2 jam sebelum tidur.

Wallahu A'lam,

p/s : Rasanya ramai lagi yang tak cakna dengan kebahayaan tengok tv pada jarak bahaya ni, tolong kongsikan guideline ni pada mereka juga ya supaya mereka pun dapat tengok tv dalam keadaan selamat.


Khasiat Air Halba & Kurma Merah, Bukan Sahaja Licinkan Kulit, Malah Bantu Suburkan Rahim

Halba biasanya digunakan dalam masajan. Tetapi khasiatnya cukup meluas termasuklah untuk tujuan kesihatan dan kecantikan.

Apabila digabungkan dengan kurma merah dapat membantu mencantikan kulit. Untuk yang berjimat tak nak keluarkan kos banyak  boleh cuba petua mudah ini.

Selain itu banyak lagi khasiat Halba dan kurma merah untuk wanita. Petua ini dikongsikan oleh adiba razali. Jom cuba!

AIR HALBA DAN KURMA MERAH
? Cantikkan kulit dengan kos sangat murah

Bahan-bahan:
Halba – 2 sudu besar
Kurma merah (kurma cina) – 7 biji
Gula perang (tak letak pun takpe) – secukup rasa
Air untuk merebus – 2 liter

Cara-cara membuatnya:
1. Bersihkan halba dan kurma merah.
2. Rebus halba dan kurma merah dalam 2 liter air sehingga biji halba kembang.
Lagi kembang lagi bagus.
3. Tutup api dan biarkan sekejap. Dah boleh minum.

* Masa rebus tu kalau korang nak masukkan terus gula perang pun boleh.

Diba masa nak minum baru buh gula perang tuh.

Banyak sangat khasiat air rebusan halba dan kurma merah ni. Diba sendiri dah amalkan sebulan dan nampak kulit makin licin gitu.

7 KHASIAT AIR HALBA DAN KURMA MERAH UNTUK WANITA:

1. Mencuci darah kotor seterusnya mencantikkan kulit dari dalam.
2. Mengatasi masalah senggugut atau ketegangan ketika haid.
3. Menguatkan fungsi rahim. Merangsang dan menyuburkan rahim, sangat bagus untuk yang nak ikhtiar hamil.
4. Mengetatkan dan meremajakan rahim.
5. Mengaktifkan kelenjar susu dan memperbanyakkan susu badan.
6. Meningkatkan saiz payudara secara semulajadi.
7. Meningkatkan keanjalan kulit (awet muda) secara semulajadi.

Banyak kan manfaat yang korang boleh dapat? ?

Nak buat pun sangat lah senang. So tunggu apa lagi, selamat mencuba.

❌ Ibu mengandung tak digalakkan minum air ni.

#DibaKongsiPetua

Kredit : adiba razali via mahn


Tip Kreatif Menyimpan Duit Bermula RM1, Cukup Sebulan Dapat RM496. Wanita Ni Kongsikan Caranya!


Pesanan Aunty Cina Ini Mengenai Cara Didik Anak Buat Wanita Ini Tergamam..  Selama Ni Tak Terfikir Pun..

Pertemuan dengan seorang ‘aunty’ berbangsa Cina di sebuah pasar telah memberi impak positif pada wanita in apabila aunty tersebut telah berkongsi tip cara mendidik anak kepadanya.

Apa yang menariknya, semua tip yang diturunkan jika difikir secara logik, ada betulnya.

Menurut wanita ini yang dikongsikan di laman Facebook miliknya.

Anak dia 2 orang master. Sorang kerja kat China, sorang kat Hong Kong.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar.

Bagitahu dia ni sayur ap aini ikan apa. Sayur ini warna apa. Nanti balik bapak dia balik, suruh dia cerita sama bapak dia.

Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you.

Jangan selalu ajar-ajar dia. Nanti dia rasa tekanan. Ajar 10 minit, kasi dia main. Nanti dia sudah happy2, you panggil dia ‘lai’ sini mama mau tanya”

Bila bagi anak barang/makanan. Ajar dia untuk berkongsi. Contoh bila you kasi dia apple, “nak sikit”.

Ajar dari kecil bila ada barang kea pa ke, tu bukan dia sorang punya. Lagi-lagi share dengan parents. Nanti dah besar dia ingat parents.

Lagi aunty  tu pesan.

Kalau mak bapak ada buat salah, jangan ego taknak minta maaf.

“Oh ya, mama salah tadi.. sorry”

Ada lagi. “Nanti anak sekolah, jangan marah dia  tak dapat nombor 1.

You marah ke tak marah ke sama. Benda sudah jadi. Kalau semua orang dapat nombor 1 siapa nak dapat nombor last?

Artikel Berkaitan

Tip / Petua

Jangan banding-banding anak you dengan orang lain. Sama macam kita orang susah makan ikan kecik. Itu taukey besar makan ikan besar. Dia kenyang kita pun kenyang.

Okay. Kat sini mungkin aunty ni nak sampaikan yang rezeki masing-masing. Jadi bersyukurlah.

Dia just cakap kalu suka bandingkan nanti anak akan rasa hasad dengki pada orang. (Selalu kita bandingkan anak tanpa sedar)

Eh anak dia dah pandai baca, anak aku belum. Haaa Contoh. Tak ke kecil hati anak tuh.

Banyak lagi dia ajar tadi sampai kebas tangan pegang ayam dan ikan tadi.

Pergi mana-mana pun kita boleh dapat ilmu baru tau. Ni ilmu parenting.

Tq aunty.

Apa yang dikongsi oleh aunty ini sangat berguna. Kadang kadang kita sebagai ibu bapa tak sedar yang kelakukan kita menyinggung anak dan memberi kesan pada mereka.

Semoga perkongsian ini dapat dimanfaatkan dalam menbentuk keluarga yang harmoni.

Sumber : Nurul Atika Mokhtar


Jangan Tak Tahu Jus 2 Bahan Ni Mampu Rendahkan Bacaan Darah Tinggi, Wajib Cuba!

Bukan hanya golongan berusia, golongan muda juga semakin cenderung untuk terkena serangan darah tinggi dengan mudah.

Faktor kerja dan tekanan disekeliling antara penyebab semakin ramai golongan muda mengalami masalah ini.

Jika melepasi bacaan, doktor selalunya memberikan ubat darah tinggi yang wajib diambil setiap hari bagi mengawal kenaikan darah ini. Jadi jangan abaikan makan ubat kerana kesannya amatlah bahaya.

Jika anda sering mengalami masalah ini sebaiknya berjumpalah dengan doktor dan dapatkan khidmat nasihat yang terbaik daripada pakar selayaknya.

Disamping bekalan ubat daripada doktor, tidak salah jika anda ingin mengamalkan petua tradisional bagi menurunkan masalah darah tinggi.

Bagi Nur Hidayah Dayah yang berkongsi petua menggunakan timun patut juga kita amalkan sebagai salah satu usaha mengawal masalah ini.

Menariknya dia hanya mengamalkan jus timun sahaja setiap hari. Jom kita ikuti petua yang dikongsikan olehnya.

Makan-makan jugak. Saya nak kongsi petua untuk darah tinggi. Dulu darah tinggi saya bacaannya 190 tapi sekarang dah turun 120 sahaja. Alhamdulilah, saya hanya amalkan minum jus epal dan timun sahaja.

Saya tak amalkan makan ubat, hanya minum ni saja.Siap ajarkan pada mak mentua lagi. Dan alhamdulillah mak mentua cakap bacaan darah turun sikit. Akak-akak boleh lah cuba ya.

Jus 2 Bahan

Bahan-bahan:
2 biji epal
1 biji timun

Caranya:
1. Potong buah epal dan timun kecil.

2. Kisarkan bersama air secukupnya.

3. Amalkan jus ini setiap hari.

Kredit: Nur Hidayah Dayah


Isu Tekup Kek, Ustaz Azhar Idrus Jawab Hukum ‘Prank’ Melampau “Macam Orang Hilang Akal”

Kebelakangan ini tular tentang video eksperimen sosial seorang oengguna Tiktok yang melakukan ‘prank’ menekup sebiji kek pada muka seorang wanita.

Video tersebut mendapat kecaman ramai kerana dianggap sebagai melampau sehingga mendapat perhatian dari penceramah bebas, Ustaz Azhar Idrus, yang tampil menjelaskan mengenai hukum ‘prank’ keterlaluan dari sudut agama setelah ada orang mengajukan soalan tersebut.

“Zaman sekarang macam-macam budak nak tarik perhatian orang, buat prank lempar kek atas muka orang. Apakah hukumnya?” soalan yang diajukan.

Kata Ustaz Azhar atau lebih mesra disapa UAI berkata, kita sepatutnya menjadikan Rasulullah sebagai ‘role model’ dalam bergurau dan situasi serius.

“Kita Islam ini yang terbaik. Serius pun Rasulullah, bergurau pun Rasulullah. Contoh terbaik adalah Rasulullah. Dia (baginda) bergurau tak macam kita bergurau.

“Kita macam orang hilang akal. Nak buat kandungan media sosial supaya banyak dapat tontonan, yang haram pun haramlah.” katanya.

Tegas UAI, kita sepatutnya meletakkan batasan dalam bergurau supaya tidak berlebihan.

“Sebab itu, apa jadi sekalipun, iman dan Islam jaga kita. Kamu layan TikTok, dengan iman dan Islam. Kamu layan YouTube, dengan iman dan Islam.

“Kamu buat kandungan video untuk Facebook, dengan iman dan Islam. Maknanya akidah tak lari, syariat kita betul.” jelasnya.

Dalam pada itu, UAI menekankan tidak salah untuk melakukan konten asalkan jangan sampai tertinggal iman dan Islam.

Selepas dikecam teruk, Daing tampil membuat permohonan maaf dan menjelaskan video berkenaan hanya lakonan semata-mata bagi memenuhi slot program Raja Viral.

Jelasnya, dia sudah berbincang dengan mangsa yang merupakan ibu angkatnya sendiri. Difahamkan, video ‘prank’ tersebut bertujuan sebagai sosial eksperimen untuk melihat reaksi rakyat Malaysia.


“Saya Masak, Dia Kemas & Cuci Dapur.”  Lepas Kahwin Jangan Manjakan Suami Sebab Dalam Rumah Tangga Tak Ada Istilah One Man Show

Dalam sesebuah rumah tangga, seharusnya ada sikap tolong menolong dan bertoleransi. Lagi-lagi bagi suami isteri yang sama-sama bekerja. Usah hanya mengharapkan isteri seorang melakukan kerja rumah.

Kerana itu, anak-anak lelaki kena diajar berdikari sejak awal usia lagi, supaya apabila berumah tangga kelak, ada rasa tanggung jawab dan bukan hanya goyang kaki mengharapkan isteri semata-mata melakukan segala urusan.

Tiada istilah jatuh maruah andai melakukan kerja di dapur bahkan itu satu tanggang jawab yang membanggakan. Buat isteri rasa diri dihargai dan punya suami yang prihatin.

Perkongsian dari wanita ini cukup ideal untuk dijadikan contoh buat pasangan yang sudah atau bakal berumah tangga kelak.

Jangan nak manjakan suami tu..

Kakput ingat lagi, awal perkahwinan mak selalu cakap “ nanti dah kahwin jangan manjakan suami tu, mula mula kakput tak faham. Takkan lah nak manjakan suami sendiri pun tak boleh.

Tapi kakput follow je apa mak cakap, lagi pun both of us kan bekerja. So, kakput sesiap dah buat jadual untuk buat kerja rumah. Nampak macam kelakar kan ? But its really help masa awal perkahwinan.

Dari hari pertama kahwin sampai sekarang, ( sekarang dah tak ada jadual, sebab kami da auto function ) kami akan bekerjasama dalam semua hal termasuk kerja rumah dan urus anak.

Ramai juga yang tanya, macam mana seketul hakim tu pandai jaga anak dan uruskan anak bila kakput pergi kelas.

Hmmm jangan tak tahu, Hakim lagi bijak uruskan anak. Dia ada sense yang anak dia tak sihat dan tak okay. Itu kelebihan dia. Masa kakput dalam pantang pun dia ambil cuti untuk urus kakput dan baby.

Kakput pula bab bab urus rumah, masak semua. Tapi kami tetap lakukan semua bersama.

Contoh situasi :

1. kakput masak, dia akan kemas dapur dan cuci semua alat masak.

2. Kakput cuci kain dan jemur, dia akan lipat.

3. Kakput cuci toilet rumah, dia akan mop 1 rumah.

4. Kakput kemas bilik, dia akan cari kerja contohnya dia akan kemas rumah tamu.

5. Kakput malas masak, dia akan pergi beli makanan ?

So dalam rumah tangga ni, masing masing kena mainkan peranan. Tak ada istilah one man show. Tak ada istilah semua ni tanggungjawab isteri. kalau ikut islam, yang perlu sediakan makan dan minum tu suami. Isteri ni bidadari tauuu. Tapi masyarakt kita da terbiasa isteri tu kena buat semua.

Memang sweet kalau awal perkahwinan tu, kita tak bagi suami basuh sebiji mangkuk pun. Tapi bila anak da berderet. Suami dok main hp kat depan sambil berdekah tengok maharaja lawak sedangkan awak tengah berjuang dengan kerja rumah dan anak anak.

Isteri dah jadi selekeh sebab tak sempat nak bersiap sibuk dengan kejar anak anak. Suami pulak pandang sebelah mata je hal macam ni. Jangannnn… macam mana penampilan isteri itu mempengaruhi macam mana awak layan dia. Sebab tu ada isteri Makin cantik lepas kahwin, ada yang tidak.

Naluri seorang isteri akan mula rasa semua ni tak adil. Akan mula marah marah dan memberontak. Yang suami pula dah terbiasa dimanjakan.

Yang suami pun kena faham, lagi lagi isteri yang sama sama cari nafkah. Kami perlukan rehat juga. Perlukan me time untuk longgarkan tulang tulang kami. Alah me time tu cukuplah sekadar dapat rest sejam dua dalam bilik sambil scroll apa nak beli tanpa gangguan anak anak.

Dan banyak penceraian berlaku sebab hal sebegini. Mula mula rasa sweet memanjakan, lama lama naik muak sebab suami da mula naik kepala taknak tolong apa apa. Masih belum terlambat untuk ajar suami bab bab ni. Mulakan dengan yang kecil. Mint tolong mandikan anak dulu. Minta tolong vacum rumah dulu. Pelan pelan kayuh. Supaya nanti tak jadi kebiasaan. Bertoleransi dalam rumah tangga. Itu kan tanggungjawab bersama.

Arwah abah lelaki yang sangat hebat, tu yang meninggal pun dalam keadaan husnul khotimah. Senyumm je. Abah suami dan abah yang sangat bertoleransi. Rajin tolong mak , dan baik dengan anak anak. I miss him ~

Leff,
Kakput ?


“Minggu Lepas Buat Majlis Kahwinmu, Sekarang Buat Kenduri Tahlilmu.” Baru 10 Hari Nikah, Guru Maut Kereta Terbabas!

Dua guru maut, dua lagi parah apabila kereta dinaiki terjatuh ke tebing sungai selepas dipercayai terbabas di Kampung Kijang, berhampiran jambatan Merotai Besar dekat Tawau, hari ini.

Difahamkan, dalam kejadian pada 6 pagi itu, kesemua mangsa yang juga guru di Sekolah Kebangsaan (SK) Umas dalam perjalanan dari Jalan Merotai menuju ke sekolah.

Dua mangsa yang meninggal dunia dikenal pasti sebagai Dayana Damsah, 27, yang meninggal dunia di lokasi kejadian, manakala Nurizyani Kafli@Masri, 24, meninggal ketika sedang menerima rawatan di Hospital Tawau.

Dua lagi mangsa, Hasnaini Paiori dan Nur Zairah Aladin, parah dan kini dirawat di hospital sama.*

.

Dayana merupakan guru di Sekolah Kebangsaan (SK) Umas maut di tempat kejadian selepas kereta dinaiki bersama tiga rakan guru hilang kawalan dan terbabas ke bahu jalan, sebelum terhumban ke tebing sungai.
Lebih memilukan, arwah Dayana dikatakan baru 10 hari mendirikan rumah tangga bersama Nurhan Ayub. Menurut berita, suaminya, Nurhan baru saja balik ke Semenanjung atas faktor kerja. Namun bergegas ke Tawau selepas mendapat berita mengenai kemalangan yang menimpa isterinya.
Ibu mentua mangsa, Pujiah Narusin 56, ketika ditemui di Unit Forensik Hospital Tawau berkata, dia dimaklumkan menantu terbabit kemalangan pada 7.50 pagi.

“Saya mendapat panggilan daripada anak, Nurhan Ayub, 27, (suami mangsa) memaklumkan Dayana terbabit kemalangan dan meminta ke hospital segera.

“Ketika itu kami cuma dimaklumkan ada mangsa terkorban, namun identiti belum dapat dikenal pasti sehinggalah pengecaman dibuat ahli keluarga,” katanya.

Menurutnya, arwah Dayana dan suaminya melangsungkan pernikahan pada 27 Julai lalu dan majlis kenduri dibuat di kediaman sebelah pihak perempuan di Kampung Pasir Putih, dekat Tawau pada hari sama.
“Pihak kami (pengantin lelaki) pula baru saja selesai mengadakan kenduri Sabtu lalu di Kampung Muhibbah, sebelum Nurhan (suami Dayana) pulang bertugas di Kemaman, Terengganu petang semalam,” katanya yang masih terkejut dengan kejadian menimpa menantunya itu.

Sementara itu, Ketua Balai Jabatan Bomba dan Penyelamat Malaysia (JBPM) Tawau, Penolong Kanan Penguasa Bomba, Zulbada Alior berkata, pihaknya menerima panggilan kecemasan pada kira 6.02 pagi sebelum tujuh anggota bersama dua jentera dikejarkan ke lokasi kejadian.
Menurutnya, kemalangan membabitkan kereta Perodua Myvi yang dipercayai hilang kawalan sebelum terbabas sendiri ke bahu jalan dan terhumban ke tebing sungai.
“Empat mangsa tercampak keluar dari kenderaan dan kesemua mangsa parah.

“Dua mangsa pertama berjaya dikeluarkan orang awam, sementara dua lagi oleh pasukan Unit Bantuan Perkhidmatan Kecemasan (EMRS) sebelum dihantar ke Hospital Tawau.


“Tak Ada Raja, Permaisuri & Kuli, Ini Keluarga Kita, Tanggungjawab Kita.” Tip Didik Anak Ada ‘Common Sense’ Di Rumah!

Anak-anak ibarat kain putih, kita sebagai ibu bapa yang mencorakkannya. Andai betul cara kita, maka betullah perjalanan hidup anak-anak. Kerana itu, dalam mendidik anak-anak perlu mengikut cara yang betul.

Tidak salah jika mahu memanjakan anak, tetapi biar berpada-pada, jangan sampai memijak kepala kita suatu hari nanti. Belajar berdikari dari awal itu penting supaya anak-anak tidak hanya bergantung pada ibu bapa sahaja dalam segala aspek.

5 tip didik anak ada common sense di rumah dengan cara mak ‘malas’.

Hakikatnya mak ‘malas’ bukan malas. Mak ‘malas’ nak bagitahu semua orang ada tanggungjawab. Mak ‘malas’ bukan kuli. Tak ada raja, tak ada permaisuri, tak ada kuli. Ini keluarga kita, tanggungjawab kita. Yang ada pembantu rumah lagi kena hati-hati. Anak kita ada tendency meraja?.

Justeru  wahai ibu-ibu:

#1 Sebelum tidur, mak ‘malas’ tak sediakan barang sekolah anak dia. Dia galak anak dia yang kemas sendiri. Cari sendiri baju, seluar, seluar kecil.

#2 Anak makan. Mak ‘malas’ tak kemas meja makan. Mak ‘malas’ kata, “lepas makan kemas meja, basuh pinggan, itu tanggungjawab”. Budak kecil umur 3 tahun sudah kena selesai sendiri. Mak ‘malas’ cuma touch up kasi elok saja.

#3 Anak main
Mak ‘malas’ tak penat-penat kemas semua. Dia panggil semua datang kemas. Semua kena stop main. Kena kemas. Kadang-kadang mak ‘malas’ memetir juga. Memetir dengan ayat berpengaruhlah, bukan berleter.

#4 Anak mandi. Baju sepah depan tandas, dalam tandas. Mak ‘malas’ tak kutip. Mak ‘malas’ kata, “baju kotor masuk bakul”. Yang kecil umur 3 tahun pun kena buat. Nasiblah dapat mak ‘malas’.

#5 Spring cleaning rumah. Mak ‘malas’ tak buat sendiri-sendiri. Mak ‘malas’ kata, “Anak-anak hari ini spring cleaning, Kakak sapu sampah, mop, abang dengan adik cuci toilet, abi buang sampah, kemas dapur”. Nasiblah dapat mak ‘malas’.

Pesan mak ‘malas’,
Ummu Ilham


“Orang Yang Suruh Pakai Pink Tak Pakai Pun. Jawapan Dia Memang Takde Orang Boleh Fight.” Aaron Aziz Kongsi Sikap Isteri, Buat Netizen Terhibur

Setiap pasangan suami isteri, pasti mempunyai kisah tersendiri. Dato’ Aaron Aziz dalam baru-baru ini berkongsi momen ketika sambutan  Hari Raya Aidilfitri bersama keluarganya.

Dalam perkongsian tersebut, Aaron atau nama sebenarnya Aaron Mustapha Aziz mendedahkan sikap isterinya yang membuatkan netizen terhibur menerusi instagram miliknya.

“Bukan tak Nak senyum lebih tapi tak tahu la kenapa bila baju pink senyuman tak keluar. Yang menghairankan org yg suruh pakai pink TAK PAKAI PINK.

“Dia cakap “Tak kan semua org pink nanti macam family pink panther, so I contrast la sikit!” Fuhhhhhh jawapan dia memang takde org boleh fight! MashaAllah,” ujar Aaron Aziz.

Malah, hashtag yang dimuat naik Pelakon Ombak Rindu ini juga cukup melucukan.

Sebelum itu, aktor kelahiran Kota Singa turut memuat naik perkongsian mengenai gelagat isterinya yang mengambil masa lama untuk bersiap sedangkan dia individu terawal yang bangun.

Alhamdulilah Day 2 kita BERJAYA keluar siang. Kul 1.30pm dah keluar. Permaisuri semua Bangun kul 10 lebih tapi hairan make up Sampai kul 1pm. Kenapa eh? Adakah Sebab Hotel sangat selese make up Sampai 3jam ye?

Menerusi komen yang dimuatnaik peminat, masing-masing terhibur dengan perkongsian  aktor kesayangan mereka ini.

Jawapan takde orang boleh fight

Wife always right


“Jadual Padat, Nak Ubat Rindu Video Call.” Alyah Akur Masa Bersama Suami Terhad Bila Musim ‘GV’

“Jujurnya tiap kali tiba ‘musim’ GV, memang rutin seharian kami jadi agak berbeza. Jarang dalam makan luar sama-sama.

“Iyelah, kata orang ia acara tahunan. Jadi jadual Tok Ram agak padat sebab bermula Selasa, dia akan sibuk untuk persiapan konsert minggu seterusnya.

Demikian cerita penyanyi dan usahawan Datin Alyah tatkala berkongsi ruang masanya bersama suami, Datuk Ramli MS terhad setiap kali  program Gegar Vaganza (GV) berlangsung saban tahun.

Begitupun, dia sudah terbiasa dengan situasi berkenaan memandangkan program realiti itu sudah pun berjalan lapan musim.

Malah dia turut menyokong rakan seperjuangan yang turut sama bertanding dalam program itu.

“Saya sedia maklum dengan situasi itu. Malah Aqil (anak saudara) yang sering isi masa bersama kami pun sudah faham. Bila ada sahaja iklan GV di kaca TV, dia akan cakap ‘uncle’ sibuk, tak boleh bawa jalan-jalan. Untuk ubati rasa rindu, mereka akan ‘video call’.

“Tapi saya percaya bukan Tok Ram saja yang sibuk, artis bertanding dan produksi pun turut sama beri komitmen yang tinggi. Masing-masing cari rezeki,” katanya.

Alyah ditemui pada majlis memerterai perjanjian di antaranya dan Kamya Glow di Kamya Glow di Bukit Jelutong, Selangor.

Sesi tersebut dilihat sebagai satu langkah mengembangkan kolaborasi perniagaan Datin Alyah bersama Kamya Glow di dalam bidang kecantikan dan kesihatan.

Sementara itu, Alyah ini juga terharu apabila lagu Thank You Allah kekal menjadi pilihan pendengar pelbagai peringkat usia.“Rasa bersyukur sangatlah… pada usia 40 tahun begini, kanak-kanak sampailah orang dewasa sukakan lagu kerohanian seperti itu. Ada yang kongsi di media sosial dan sebagainya. Terkejut juga saya. Saya tidaklah penyanyi viral sana -sini.

“Tapi bagi saya itu rahmat paling besar dariNya. Hakikat itu menjadi perkara terawal yang saya fikir apabila lagu tersebut cepat menangkap halwa telinga pendengar,” katanya yang bakal melancarkan single baru awal tahun hadapan.


Comel Mak Tersipu Malu Fikry Ibrahim Minta Cium! Netizen Puji – “Untung Siapa Jadi Isteri”

Siapa yang mengikuti sosial media pelakon, Fikry Ibrahim semestinya tahu hubungan baiknya dengan ibu tersayang, Bibi Zaleha. Sebelum ini, pernah tular Fikry membawa ibunya bercuti ke Langkawi.

Dalam perkongsian terbaharunya, Fikry sekali lagi memuat naik satu video di mana dia sempat mengusik ibunya dengan meminta ratu hatinya itu untuk mengucup pipinya. Namun, ibu kepada pelakon ‘Kerana Dia Suka’ itu dilihat tersipu malu dan mencetus rasa terhibur di kalangan netizen.

Menjengah ke ruangan komen, rata-rata netizen terhibur dengan video yang dimuat naiknya itu. Terdapat juga netizen yang sempat memuji sikap Fikry yang dianggap bakal menjadi suami yang baik kepada isterinya kelak.

Sumber: Instagram @fikryibrahim


Kekal Sebagai Kawan, Syamsul Dan Puteri Sarah Capai Kata Sepakat Untuk Berpisah

Setelah lebih 4 tahun bergelut dalam konflik rumah tangga, akhirnya pasangan pelakon, Syamsul Yusof dan Puteri Sarah mencapai kata putus untuk berpisah pada 18 April ini.

Meskipun pelbagai isu dan masalah yang timbul ketika proses penceraian, namun difahamkan kata sepakat telah pun dicapai dalam keadaan yang tenang selepas berjumpa dan berbuka puasa bersama.

Memetik laporan mStar, Puteri Sarah meluahkan rasa syukurnya terhadap perkara yang berlaku dan segalanya dipermudahkan di bulan Ramadan yang mulia ini.

“Alhamdulillah keberkatan Ramadan. Semuanya dipermudahkan. Kami dah sepakat malah Syamsul setuju dengan semua terma yang saya mahukan,” kata Puteri Sarah.

Dalam masa yang sama, Puteri Sarah turut menekankan bahawa tiada permusuhan antara mereka berdua sebaliknya mahu kekalkan hubungan sebagai kawan demi anak-anak.

“Kami akan berpisah dengan tenang dan tiada permusuhan. Kami kekal sebagai kawan demi anak-anak. Jumpa Syamsul semalam pun kami tidak bergaduh,” terangnya lagi.

Sementara itu, kes nusyuz yang telah difailkan terhadap Puteri Sarah pada 21 Mac lalu juga akan ditarik balik oleh Syamsul dan akan melanjutkan sebutan berkaitan hak penjagaan anak pula.

Sumber: mStar